text:
Agzalar üçin mümkinçilikler
Peýdalylygy we netijeliligi ýokarlandyrmakda GS1 treningleriniň roly
GS1 40 ýyldan gowrak wagtyň dowamynda kompaniýalara GS1 standartlaryny we çözgütlerini öwredýär. Biziň okuwlarymyz size öz telekeçilik işiňizde biziň standartlarymyzy iş ýüzünde peýdalanmaga kömek eder, şunda aşakdakylar üpjün edilýär:
- harytlaryň iberilýän hatarlarynyň hereket edişini kämilleşdirmek we amallaryň netijeliligini ýokarlandyrmak, bu siziň pul serişdeleriňizi tygşytlamaga mümkinçilik berer
- siziň sarp edijileriňiziň talaplaryna laýyk gelýän önümleri öndürmek we telekeçilik işiňiziň mümkinçiligini giňeltmek
- söwdany amala aşyrmak işini ýönekeýleşdirmek bilen, milli we global düzgünleşdiriş talaplaryny berjaý etmek
Ykdysadyýetiň siziň işleýän pudaklaryňyza ýa-da kompaniýaňyzyň möçberine ýa-da GS1 standartlary baradaky düşünjäňiziň emele gelen derejesine garamazdan biziň okuwlarymyz peýdaly bolar we peýda getirer.
Biziň treninglerimiziň ählisi interaktiw we amaly sapaklary öz içine alýar. Biziň okuw materiallarymyz iň gowy senagat tejribesiniň esasynda bilermenler tarapyndan işlenip taýýarlanandyr.
Biz şulary teklip edýäris:
- Dersiň (predmetiň) esaslaryny uzak aralykdan okatmak üçin yzygider tertipde webinarlary
- Biziň edaramyzda ýa-da siziň saýlap alan ýerleriňizde meýilnamalaýyn treningleri
- Sizi gyzyklandyrýan temalar boýunça ýörite treningleri, olar siziň saýlap alan ýerleriňizde geçirilýär
- Hakyky wagt düzgüninde uzak aralykdan okatmagy – siz üçin kabul ederlikli bolan islendik ýerde we islendik amatly wagtda geçirilýär
Häzirki wagtda biziň kurslarymyz kompaniýalara şu ugurlarda kömek berýär:
- çyzykly belgileri haýal etmän almakda – birinji gezek we her gezek
- önümi kämilleşdirmekde we haryt iberilýän hatarda maglumatlaryň hilini ýokarlandyrmakda
- saglygy goraýyşda häzirki düzgünleşdiriji kadalara düşünmekde we olary berjaý etmekde
Sertifikatlaşdyrmagyň belli bir pudak tarapyndan ykrar edilen ulgamynyň çäklerinde geçirilýän treninglerimize we uzak aralykdan okuw kurslarymyza gatnaşan mahalyňyzda size üznüksiz professional ösüş (CPD) boýunça okuw sagatlary hasap edilip bilner. Özüniň GS1 standartlaryny bilýändigini subut etmek isleýänler üçin bolsa biz sertikatlaşdyrmagyň belli bir pudak tarapyndan ykrar edilen maksatnamalaryna laýyklykda bilimlere baha bermegi geçirip bileris.


c: text/html

text:
* Suw getirenler bilen küze dowenler!
Hojanepes News: Muhammet pygammeriň döwründe, günlerde bir gün, tagsyryň nebrelerinň biri saçak ogrysy bolupdyr. Ol gijelerde wagt-wagt oýden çykyp, iliň towuk - jüýjelerini ogurlapdyr.
Il bu ogrynyň üstünden din emeldarlaryna arza-şikäýete çykypdyrlar. Şol esasda, döwlet kaziýetiniň tarapyndan bu ogryny tutup, edýän nädogry işiniň jezasyny bermek isläpdirler.
"Şol gijeleriň birinde, bu ogrynyň yzyna salynan kazyýet wekili ony ogurluk edip gelýän wagtynda tutupdyr. Ol asla, pygamberiň nebreleriniň biri "Apbas" eken!!
Apbas tutulan badyna ogurlan horozyny donunyň astynda gizleýär. Bu horozyň guýrugy hetdenaşa uly bolandygy sebäpli, onuň guýrugy, Apbasyň donunyň astyndan ujy görünip duran eken. Apbas ony gizländirin oýedip, ogurlan horozuny inkär edýär. Onda:
Kazýet işgäri:
- "Men seniň kasamyňa ynanaýynmy ýa-da, horozyň görünip duran guýrugyna!!?" - diýipdir. ...
Netije:
Bu jaýdar nakyl, biziň häzirki jemgyýetimizde-de, diňe bir horoz ogurlugy babatda däl-de, syýasy-jemgyýetçilik ugurlarynda-da, ýüze çykýar:
Eýran türkmenlerinden käbir adamlar, Türkmenistanda ýaşan wagty, Türkmenistan we onuň Garaşsyz bolup täze aýaklanan döwletine garşy hereket edip we ol ýerde dürli jenaýatlara baş goşup, daşary ýurtlara (hamana Kanada, Europa) gelip, Türkmenistanyň tarapdary bolmagy örän geň we düşniksiz!!! ... Türkmen medeniýetinde şunyň ýaly şahslara, "Iki ýüzli, bir ... !
" - diýilen lakamy berilipdir. Şular ýaly adamlara asla ynanyp bolmaz! ...
Garaşsyz Türkmenistan, "Suw getirenler bilen küze dowenleri gowy tanaýandyr!!...

robotstxt: allowed

filter: keep


text:
ZÄHMET GATNAŞYKLARY KÄMILLEŞDIRILÝÄR
Adam baradaky alada Berkarar döwletimiziň bagtyýarlyk döwründe alnyp barylýan durmuş syýasatynyň özenini emele getirýär. Çünki «Döwlet adam üçindir!» diýen ýörelgä esaslanýan döwlet syýasatynyň netijeleri zähmet çekýän raýatlarymyzyň hukuklaryny we bähbitlerini goramakda öz aýdyň beýanyny tapýar. 2017-nji ýylyň 8-nji dekabrynda geçirilen Türkmenistanyň Ministrler Kabinetiniň giňişleýin mejlisinde hormatly Prezidentimiziň 501 belgili Karary bilen tassyklanan «Zähmet depderçelerini bermegiň, ýöretmegiň we saklamagyň tertibi», zähmet depderçesiniň täze nusgasy ýurdumyzda zähmet gatnaşyklaryny kämilleşdirmek, olary bazar ykdysadyýetiniň şertlerine laýyk getirmek boýunça işleriň yzygiderli alnyp barylýandygyna şaýatlyk edýär. 2018-nji ýylyň 1-nji ýanwaryndan zähmet gatnaşyklaryny düzgünleşdirmäge gönükdirilen bu täze tertip ýurdumyzyň ykdysadyýetiniň pudaklarynda işleýänleriň zähmet hukuklarynyň döwlet kepillendirmelerini üpjün etmäge, ýurdumyzda zähmet bilen bagly meseleleriň bir ulgamdan dolandyrylmagyna ýardam berer.
Zähmet çygrynda ýüze çykýan gatnaşyklary kämilleşdirmek, olary döwrüň bildirýän talaplaryna laýyk getirmek meselesi döwlet baştutanymyzyň hemişe üns merkezinde saklanylýar. 2017-nji ýylyň 23-nji iýunynda geçirilen Türkmenistanyň Ministrler Kabinetiniň mejlisinde Milli Liderimiziň zähmet gatnaşyklary babatynda kadalaşdyryjy hukuk namalaryny, şol sanda zähmet işi hakyndaky maglumatlary ýöretmegiň tertibini kämilleşdirmek hakyndaky beren tabşyrygy bu ugurda alnyp barylýan özgertmeleriň yzygiderli durmuşa geçirilýändiginiň aýdyň subutnamasydyr.
Hormatly Prezidentimiziň şu tabşyrygy esasynda Türkmenistanyň Zähmet kodeksine üýtgetmeleriň we goşmaçalaryň, şeýle hem işgärleriň zähmet işi hakyndaky maglumatlaryny ýöretmegiň tertibini kämilleşdirmek bilen bagly Türkmenistanyň beýleki kanunçylyk namalaryna üýtgetmeleriň girizilendigi aýratyn bellärliklidir.
Häzirki döwürde ýurdumyzda hojalygy ýöretmegiň dürli görnüşleriniň ýüze çykmagy zähmet gatnaşyklaryna hem öz täsirini ýetirýär. Şunuň bilen baglylykda zähmet gatnaşyklary çygrynda işgäriň geçýän zähmet ýoluny hasaba almak meselesi öz wajyplygy bilen tapawutlanýar. Çünki zähmet şertnamasynyň baglaşylmagy ýa-da onuň hereketiniň bes edilmegi zähmet depderçesinde beýan edilýär. Şeýle-de zähmet depderçesi işgär barada şahsy maglumatlary, zähmet ýoly, bilimi, hünär derejesi, gulluk basgançagy boýunça ösüşi, zähmete gatnaşygy, ýagny sylaglanmalar we höweslendirmeler hakynda maglumatlary özünde jemleýär. Zähmet depderçesiniň işgäriň zähmet işi hakyndaky we onuň zähmet ýoly baradaky esasy resminama bolup durýandygyny nazara alyp, Türkmenistanyň Zähmet kodeksine laýyklykda, eger iş (gulluk) işgär üçin esasy bolsa, iş beriji kärhanada bäş günden köp işlän her bir işgäre zähmet depderçelerini ýöretmäge borçludyr.
2018-nji ýylyň 1-nji ýanwaryndan güýje girizilmegi bellenilen bu tertipde zähmet depderçeleri bilen iş berijileri haýsy edaranyň üpjün edýändigi we onuň nähili tertipde amala aşyrylýandygy baradaky anyk maglumatlar bellibir derejede okyjylarymyzy gyzyklandyrýan sowallaryň birnäçesine jogap tapmaga mümkinçilik berer.
Kabul edilen tertipde zähmet depderçesini bermegi bir ulgamdan dolandyrmak meselesine aýratyn ähmiýet berlip, olar boýunça ygtyýarlyklar Türkmenistanyň Zähmet we ilaty durmuş taýdan goramak ministrligine degişlidir. Has takygy, zähmet depderçäni (onuň içligini) ýasatmak, olar bilen iş berijileri üpjün etmek wezipesiniň Türkmenistanyň Zähmet we ilaty durmuş taýdan goramak ministrligine berkidilendigi aýratyn bellärliklidir.
Häzirki döwürde milli ykdysadyýetimize bazar gatnaşyklarynyň giňden ornaşdyrylmagy ýurdumyzda guramaçylyk-hukuk we eýeçiligiň dürli görnüşlerindäki kärhanalaryň, guramalaryň we edaralaryň hereket etmegini şertlendirdi. Şunuň bilen baglylykda täze tertip boýunça olaryň zähmet depderçesi bilen üpjün edilişine birnäçe täzelikleriň girizilendigini aýratyn nygtalmaga mynasypdyr. Ýagny Türkmenistanyň Zähmet we ilaty durmuş taýdan goramak ministrligi zähmet depderçeleri (olaryň içlikleri) bilen üpjün etmegi ýerine ýetiriji häkimiýetiň merkezi we ýerli edaralarynyň, jemgyýetçilik birleşikleriniň ýüztutmalary esasynda amala aşyrýar. Döwlete dahylly bolmadyk ýuridiki şahs bolup durýan iş berijileri hem-de zähmet we ilatyň iş bilen üpjünçiligi bölümleri zähmet depderçeleri (olaryň içlikleri) bilen Ministrlik welaýatlardaky we Aşgabat şäherindäki zähmet we ilatyň iş bilen üpjünçiligi müdirlikleriniň sebit boýunça zerur bolan sany baradaky ýüztutmalary esasynda üpjün edýär.
Häzirki döwürde milli ykdysady kuwwatymyzy pugtalandyrmakda hususy telekeçilige aýratyn orun degişlidir. Ýurdumyzyň jemi içerki önüminde telekeçiligiň paýynyň ýyl-ýyldan artmagy , bir tarapdan, ilatyň iş bilen üpjünçilik derejesiniň ýokarlanmagyna öz oňyn täsirini ýetirýän bolsa, beýleki tarapdan, ol bu ulgamda ösdürilýän zähmet gatnaşyklarynyň döwrebaplaşdyrylmagyny talap edýär. Hususan-da, hususyýetçilikde işleýän raýatlarymyzyň zähmet hukuklarynyň we bähbitleriniň mundan beýläk-de goralmagyny üpjün etmek meselelerine uly ähmiýet berilýär.
2018-nji ýylyň 1-nji ýanwaryndan ýuridik şahsy döretmezden telekeçilik işini amala aşyrýan fiziki şahslaryň, şeýle hem olarda we aýry-aýry adamlaryň öý hojalygynda zähmet şertnamasy esasynda işleýän adamlaryň zähmet depderçelerini resmileşdirmek, ýöretmek we saklamak bilen baglanyşykly täzelikler girizilýär. Täze tertibe görä bu wezipe Türkmenistanyň Zähmet we ilaty durmuş taýdan goramak ministrliginiň etraplardaky, etrap hukukly şäherlerdäki zähmet we ilatyň iş bilen üpjünçiligi bölümlerine geçirilýär. Ýagny işgärleriň zähmet depderçeleri ýuridiki şahs bolup durýan iş berijileriň özlerinde, hususy telekeçileriň özleriniň zähmet depderçeleri we hususy telekeçi bolup durmaýan fiziki şahslarda işleýän işgärleriň zähmet depderçeleri Ministrligiň ýerlerdäki zähmet we ilatyň iş bilen üpjünçiligi bölümlerinde, hususy telekeçiler bilen zähmet gatnaşyklarynda bolan işgärleriň zähmet depderçeleri bolsa hususy telekeçilerde saklanýar.
Zähmet depderçesiniň täze nusgasynyň girizilmegi okyjylarymyzda onuň köne nusgasy bilen baglanyşykly birnäçe soraglaryň ýüze çykmagyny şertlendirýär. Şunuň bilen baglylykda häzirki döwürde işleýänler üçin köne nusgadaky zähmet depderçeleriniň öňki tertipde ýörediljekdigini, ýöne 2018-nji ýylyň 1-nji ýanwaryndan başlap, zähmet şertnamasyny ilkinji gezek baglaşýanlaryň zähmet depderçeleriniň täze nusga esasynda resmileşdiriljekdigini bellemek zerurdyr.
Şeýle-de täze tertipde işgäriň zähmet depderçesini ýitiren hem-de (ýa-da) onuň ulanmaga ýaramsyz ýagdaýlarda öwezligini bermek hem göz öňünde tutulýar. Hususan-da, zähmet depderçesi (onuň içligi) ýitirilen halatynda ony ýitiren adamyň bu barada haýal etmän soňky işlän ýeri boýunça iş berijä habar bermegi zerurdyr. Habar edilenden soň, 15 senenama gününden gijä galynman iş beriji işgäre birinji sahypasynyň ýokarky sag burçunda «öwezlik» diýen ýazgyly täze zähmet depderçesini (onuň içligini) resmileşdirýär.
Eger zähmet depderçesi (onuň içligi) ulanmaga ýaramsyz (ýanan, ýyrtylan, çyrşalan we beýlekiler) bolsa, işgäriň iň soňky iş ýeri boýunça iş beriji oňa zähmet depderçesiniň (onuň içliginiň) öwezligini resmileşdirýär. Has takygy, zähmet depderçesiniň ýitirilen ýa-da zaýalanan ýagdaýynda onuň öwezligi ýuridiki şahs bolup durýan iş berijilerde işlänlere şol iş berijiler tarapyndan, telekeçileriň özlerine hem-de telekeçilerde we beýleki şahsy taraplarda işlänlere bolsa ýerlerdäki zähmet we ilatyň iş bilen üpjünçiligi edaralary tarapyndan berilýär. Şunda, ulanmaga ýaramsyz bolan zähmet depderçesiniň birinji sahypasynda «Ýerine öwezlik berildi» diýen ýazgy ýazylýar we ol eýesine gaýtarylyp berilýär.
Täze tertibe laýyklykda zähmet depderçesiniň öwezligi resmileşdirilende işgäriň soňky iş ýerinde onuň işi hakyndaky maglumatlar ozal çykarylan buýruklaryň we beýleki resminamalaryň esasynda zähmet depderçesiniň öwezliginiň ähli bölümlerine ýazylýar. Mundan başga-da zähmet depderçesiniň öwezligi resmileşdirilende zähmet depderçesiniň eýesiniň ozal haýsy iş berijide, haýsy döwürlerde we haýsy wezipelerde işländigi baradaky maglumatlar hem täze Tertibe laýyklykda ýazylýar.
06.01.2018 - «Watan» gazeti


text:
Magtymguly adyndaky Türkmen döwlet ýokary okuw jaýy – Türkmenistanyň iň uly we köpden bäri işläp gelýän öňde baryjy uniwersitetleriniň biri. Uniwersitet 1950-nji ýylyň 14-nji iýulynda açylan. Ilkinji ady M. Gorkiý adyndaky Türkmen Döwlet uniwersiteti, 1931-nji ýylda açylan Aşgabat pedagogik institutyndan öwrülen. 1989-njy ýyldan bäri Ýewroaziýa uniwersitetlaryň hasabyna girýär.
Fakultetler:
Türkmen dili we edebiýaty
Daşary ýurt dilleri we edebiýaty
Taryh
Hukuk fakulteti
Fizika fakulteti
Matematika fakulteti
Geografiýa fakulteti
Himiýa - Bilogiýa fakulteti
Giriş synaglary aşakdaky dersler boýunça geçirilýär:
matematika, amaly matematika we informatika, maglumat ulgamlary we tehnologiýalary hünärleri -matematika, fizika, Türkmenistanyň taryhy;
fizika, radiofizika we elektronika hünärleri -fizika. matematika, Türkmenistanyň taryhy;
psihologiýa hünäri - biologiýa, türkmen dili we edebiýaty, Türkmenistanyň taryhy;
taryh, arheologiýa, gündogary öwreniş, syýasaty öwreniş, ylahyýet hünärleri-Türkmenistanyň taryhy, türkmen dili we edebiýaty, jemgyýeti öwreniş;
türkmen dili we edebiýaty, žurnalistika hünärleri - türk- men dili we edebiýaty, Türkmenistanyň taryhy, jemgyýeti öwreniş;
iňlis dili we edebiýaty, fransuz dili we edebiýaty, nemes dili we edebiýaty, pars dili we edebiýaty, türk dili we edebiýaty, arap dili we edebiýaty, hytaý dili we edebiýaty hünärleri - saýlap alan hünär dili boýunça ýa-da iňlis dili, türkmen dili we edebiýaty, Türkmenistanyň taryhy;
italýan dili we edebiýaty hünäri - iňlis dili, türkmen dili we edebiýaty, Türkmenistanyň taryhy;
hukuk öwreniş hünäri - Türkmenistanyň taryhy, türkmen dili we edebiýaty, jemgyýeti öwreniş.
Dersler boýunça giriş synaglary Türkmenistanyň orta mekdepleriniň okuw maksatnamalarynyň esasynda geçirilýär.
Alynan çeşme: Laýndaky Bir söz topary.
Magtymguly adyndaky türkmen döwlet ýokary okuw jaýy
Magtymguly adyndaky Türkmen döwlet ýokary okuw jaýy – Türkmenistanyň iň uly we köpden bäri işläp gelýän öňde baryjy uniwersitetleriniň biri. Uniwersitet 1950-nji ýylyň 14-nji iýulynda açylan. Ilkinji ady M. Gorkiý adyndaky Türkmen Döwlet uniwersiteti, 1931-nji ýylda açylan Aşgabat pedagogik institutyndan öwrülen. 1989-njy ýyldan bäri Ýewroaziýa uniwersitetlaryň hasabyna girýär.


text:
Ýazyjy : Said ibn Ali ibn Wehf Al-Kahtani
Gözden geçiren: Halid Ebu Enes Türkmen
Çeşmeler:
Dagwat we öwüt-nesihat ugrunda hemaýatçy edara, Saud Arabystan, Riýad, Rabwa raýony
Gysgaça beýannama
Bu türkmençä terjime edilen kitabyň ýazyjysy, musulmanyň durmuşyna we ähli hajatlaryna gerek, gündelik doga-dilegleri jemländir. Çünki bu kitapda, musulmany, şeýtanlaryň we jynlaryň şerinden goramaga, sebäp bolýan doga-dilegler, ertirki we agşamky, şatlykda we gaýgy-gamda we ş. m. wagtlarda we ýerlerde okalýan doga-dilegler jemlenendir. Takyk, bu doga-dilegleri musulman kişiniň okap durmagy,onuň we Allasynyň arasyndaky aragatnaşygy berkider.


text:
Nasretdin Hoja Ependä bagyşlanan ýörite gepleşik
Nasreddin Hoja, ýagny Ependi bütin dünýäde söze çeperligi bilen tanalýan, Anatoliýanyń iń degişmeçi alymlarynyń biri
Ependi günlerden bir gün eline ullakan bir tabagyń içinde gatyk gönezligi bilen kölüń gyrasyna gelip, gönezligi çemçeläp köle guýmaga başlanmyş. Ependini gören adamlar, Ependiden näme edýändigini sorapdyrlar. Ependi ýumşakdan gülüp, “köle gönezlik goýdum” diýýär. Geń galan halaýyk; “Ependi beýle-de zat bolarmy. Köl gatygyń gönezligini tutarmy” diýip soranda, Ependi jogabyny berýär: “Belkem tutaýsa näme”…
Nasreddin Hoja, ýagny Ependi bütin dünýäde söze çeperligi bilen tanalýan, Anatoliýanyń iń degişmeçi alymlarynyń biri. “Belkem tutaýsa näme” Ependiniń iń belli anekdotlaryndan biri. Bolmajak hyýallaryń yzynda ylgaýan adamlara ders bermek maksadyny gülküli ýagdaýda beýan edýän bu degişme Halkara Akşehir Nasreddin Hoja Festiwalynyń esasy temalarynyń biri. Türkiýäniń iń esasy festiwallaryndan biri bolan Nasreddin Hoja festiwaly iýyl aýynyń 5-10-y aralygynda Konýanyń Akşehir etrabyny şatlandyrýar. Festiwal 4-nji iýul güni Nasreddin Hojanyń türbetden dabara çagyrylmagy bilen başlaýar. Akşehir kölüne gönezlik goýmaga gidilýär we festiwal 10-nji iýul ýary gijä çenli dowam edýär. 1959-njy ýyldan bäri iýul aýynyń başynda dünýäniń dürli ýurtlaryndan alymlar, sungat ussatlary we edebiýatçylar festiwalda medeni gymmatlyklaryny paýlaşýarlar. Aýdym-saz we tans çykyşlary, surat we karrikatura sergileri, teatr we film görkezlişleri halkyń alty günüń dowamynda sungat hem-de sungat ussatlary bilen eriş-argaç bolmaklaryna şert döredýär. 1959-njy ýyldan biziń günlerimize çenli köp sanly meşhur sungat ussady Akşehiriń satira ussady Ependiniń obrazy bilen onuń çuńńur satira düşünjesini biziń günlerimize çenli alyp gelipdir.
Nasreddin Hojanyň ömür beýany bilen baglanşykly anyk maglumat ýok. Çeşmelere görä Eskişäher welaýatynyň Siwrihisar etrabynyň Hortu diýen ýerinde dünýä inipdir. Oba mollasy bolan kakasyndan Arapça we din derslerini alypdyr, kakasyndan soň gysga wagtlygyna obasynda mollaçylyk edipdir. Siwrihisar we Konýa medreselerinde okapdyr. Seýýid Mahmud Haýrana tabyn bolyp, onyň bilen birlikde Akşehire ýerleşipdir we bu şäherde aradan çykypdyr. Bir rowaýata görä Nasreddin Hoja medresede ders berip, kazylyk hem edipdir. Bu sebäpli Nasreddin Hoja adyny alandygy hem aýdylýar.
Nasreddin Hojanyň durmuşy bilen baglanşykly maglumatlar, halkyň oňa bolan aşa söýgisi sebäpli rowaýatlara goşulyşyp gidipdir, käte adatdan daşary aýratynlyklara eýe bolypdyr. Olaryň arasynda onyň Seljukly soltany bilen tanyşandygy, Möwlana Jelaleddin Rumy bilen ýakyn gatnaşyk edendigi, özünden azyndan 70 ýyl soň ýaşan Timur bilen söhbetdeş bolandygy, birnäçe ýerde şol bir wagtda görülendigi hem bar.
Nasreddin Hojanyň gymmaty, başdan geçiren wakalary bilen däl, özüniň we halkyň, onyň adyndan aýdýan degişmelerindäki many, tankyt we analiz faktorlarynyň inçeligi bilen ölçenýändir. Oňa degişli bolandygy öňe sürilýän degişmeler analiz edilen mahaly, ulanylýan sözleriň manylaryndan ol belli dörüň däl, Anadoly halkynyň durmuş pelsepesini, degişme faktoryny, oýun etme we gülüşme görnüşini, öwgi we tankyt ussatlygyny beýan edendir. Onyň bilen baglanşykly degişmeleriň esasy temasynda söýgi, tankyt, öwgi, oýun etmek, gülkünç ýagdaýa düşürmek, öz özi bilen gapma garşy ýagdaýa sezewar bolmak, şerigatyň berk kadalarynyň öňünde inçe we teýeneli sözleri bilen ýumşaklygy saýlap almaklyk bardyr. Ol, bulary aýdýarka alym, bisowat, mekir, sada, äwmezek, utanjaň, dogumly, hilegär, gorkak ýaly gapma-garşylykly aýratynlyklara eýe bolýandyr. Esasanda ýanyndakynyň ýagdaýy bilen gapma-garşy ýagdaýa düşmek, degişmeleriniň esasy faktorydyr. Bu faktorlar Anadoly adamsynyň belli wakalaryň öňündäki tutumyny beýan edýän düşünje önümlerini emele getirýändir.
Nasreddin Hoja, ähli degişmelerinde hyýaly obraz hökmünde dälde, başdan geçirilen waka bilen, bir faktor bilen baglanşyklykda ýüze çykýandyr. Waka dogursyndaky garşylygyny ýa-da razylygyny satira görnüşlerinden biri arkaly beýan edýändir. Şaýatlyk edýän wakalary umuman halkyň arasynda bolyp geçýändir. Ependi, asylzadalaryň, ýokary gatlagyň arasyna diýseň seýrek barýandyr, ýa-da hiç barmaýandyr. Mysal üçin onyň tanyşandygy rowaýat edilýän Seljukly soltanlary bilen baglanşykly degişmesi ýokdyr.
Nasreddin Hojanyň degişmelerinde beýan edilýän, onyň şahsynda halkyň duýgylaryny beýan edýän beýleki bir aýratynlyk bolsa eşegiň tutýan ornydyr. Ependi eşeginden aýry göz öňüne getirlip bilinmez. Onyň ulagy bolan eşek, hakykat ýüzünde tankyt we satira faktorydyr.
Ependi, dünýäniň çar tarapynda tanalýan ussat. Uýgurlar, Özbekler, Türkmenler, Gazaklar, Azerbaýjanlar we beýleki dürli Türki halklaryň arasynda öz meşhurlygyny saklap gelýar. Hat-da käbir Ýewropa ýurtlarynda-da onuň degişmeleriniň aýdylýandygy barasynda deliller bar.
Dilden dile geçip biziň günlerimize çenli gelip ýeten Ependiniň degişmeleri ilkinji gezek 15-16-njy asyrlarda ýazylypdyr. Ependiniň adynyň agzalýan ilkinji çeşme bolsa Abul Haýr Rumynyň “Saltyknamasy”. Abul Haýr Rumy Fatih Soltan Mehmediň şazadasy Jem Soltanyň ýanyndaky hyzmatkärlerden biri. 1570-nji ýyllarda bolsa golýazma žurnallarda Ependiniň degişmeleri çap edilipdir. Ependi barasynda soňky döwürlerde ýazylan köp sanly kitabyň ilkinjisi bolsa Albert Wesselskiniň iki tomluk ýygyndysydyr.
Günlerden bir gün birnäçe adam Ependini ýolda saklap “dünýäniń ortasy niresi” diýip soraýar. Epende 5-10 ädim ýöräp, hasasyny ýere dürtýär we “ine dünýäniń ortasy şu taýy” diýip jogap berýär. “O nähili beýle bolýar” diýenlere bolsa “Eger ynanmaýan bolsańyz ölçäp göräýiń” diýip jogap berýär.
Eger siz hem dünýäniń ortasyna aýak basmak isleýän bolsańyz Ependiniń Akşehirdäki türbedibi zyýasat edip, türbetde “dünýäniń ortasy” ýazylgy daşyń üssüne çykyp, “Dünýäniń bu raýaty Ependiniń öńünde dünýäniń ortasyna gadam basdy. Ynanmaýan ölçesin” ýazylgy şahadatnamańyzy alyp bilersińiz.


text:
Halkara TRT 23-nji Aprel Çagalar Festiwaly Başlady
Şu ýyl geçirilýän Halkara TRT 23-nji aprel Çagalar festiwalynyň çäginde “Fotosuratlar bilen 40 ýyl” sergisi açyldy
“Taýýare” medeniýet merkezinde açylan sergide döwlet senasynyň ýerine ýetirilmeginden soň “23-nji aprel Çagalar festiwaly” torty kesildi.
Bursa welaýatynyň gubernatory İzzettin Küçük dabarada sözlän sözünde Bursanyň halkynyň 10 günüň dowamynda dünýäniň çar tarapyndan geljek çagalary myhman aljakdygyny aýtdy.
Gubernator Küçük, festiwalyň Bursada geçirilmegine hoşallyk bildirip; “Dünýäniň ajaýyp çagalary, sizi bu ýerde myhman almak bizi bagtyýar edýär. Sizi Bursada myhman etmegiň bizi nähili begendirendigini, buýsandyrýandygyny aýdmaga söz tapamok. Siz nähili gowy, siziň Bursa gelmegiňiz nähili begendiriji. 10 günüň dowamynda Bursada bolarsyňyz. Biri-birinden gowy folklor oýunlary, aýdym-saz we beýleki çykyşlar siz tarapyndan ýerine ýetiriler. 10 günüň dowamynda şäherimiziň gözelligine gözellik goşarsyňyz. Bursalylar sizi bagryna basar” diýdi.
Çykyşlardan soň 23-nji aprel festiwallaryndan alynan fotosuratlardan ybrat bolan “Fotosuratlar bilen 40-njy ýyl” sergisi açyldy.
Çärä TRT-niň baş müdiriniň orunbasary Zeki Çiftçi hem gatnaşdy.


text:
Puşkin köçesiniň 9-njy jaýynda ýerleşýän Amerikanyň Birleşen Ştatlarynyň Türkmenistandaky Ilçihanasy 2018-nji ýylyň mart aýynyň 30-yna, anna güni auksion geçirýär. Auksion irden sagat 09:00-da başlap 12:00-a çenli dowam eder. Ilçihananyň administratiw-hojalyk bölümi ulanylan mebel, kompýuter we öý enjamlaryny satuwa çykarar. Auksionyň ýeňijileri şol güniň dowamynda telefon arkaly habar ediler we olar bilen utan zatlaryny alyp gitmek üçin gün wagt belleniler. Ýeňijiler tölegi şol gün amala aşyrmalydyrlar.
Auksiona gatnaşmak isleýänler ýanlary bilen şahsyýetnamasyny subut edýän resminama getirip, auksionyň düzgünlerini gyşarnyksyz ýerine ýetirmelidirler. Satuwa çykarylan emläk şol günki ýagdaýy bilen satylýar.


text:
Türkmenistanyň Çyzykly şertli belgiler boýunça Milli guramasy halkara standartyna laýyklykda sertifikasiýalaşdyryldy
TÇŞBMG halkara sertifikatlaşdyrmasyna eýe boldy. Türkmenistanyň çyzykly şertli belgiler boýunça Milli guramasy «GS1 Türkmenistan» ISO 9001:2015 (hiliň menejmenti ulgamynyň standartyna) laýyklykda sertifikata eýe boldy.
TÇŞBMG ýurdumyzyň jemgyýetçilik guramalarynyň arasynda halkara standartyna laýyklykda sertifikatlaşdyrylan ilkinji gurama bolmak bilen, özüniň ygtybarly we abraýly hyzmatdaş hökmünde ykrar edilýändigini subut edýär.
«GS1 Türkmenistanyň» işiniň içgin barlagynyň netijesinde, oňa halkara sertifikatyny gowşuran, halkara giňişliginde bu ulgamda ilkinjilleriň biri bolan SGS sertifikatlaşdyrmak boýunça Şweýsariýanyň edarasy, audit barlaglarynyň netijeleri köpçülikleýin ykrar edilýän abraýly edara hasap edilýän, Britaniýanyň UKAS akkreditasiýa gullugynyň degişli akkreditasiýasyna eýedir.
ISO 9001:2015 standartynyň talaplarynyň ornaşdyrylmagy, «GS1 Türkmenistanyň» işiniň aýdyň we netijeli bolmagyny üpjün edýär, abraýyny artdyrýar hem-de halkara hyzmatdaşlyk ulgamynda mümkinçiliklerini giňeldýär.
Türkmen önümleriniň we hyzmatlarynyň eksport edilmeginiň ösdürilmegine ugrukdyrylan Milli syýasat, halkara standartlarynyň we olaryň degişli sertifikatlaşdyrmasynyň Türkmenistanyň kärhanalaryna giňişleýin ornaşdyrylmagyny şertlendirýär. ISO 9001:2015 «Hiliň menejmentiniň ulgamy – Talaplary» standarty halkara giňişliginde-giňden ulanylýan we iş ýüzünde hökmany hasap edilýän standartdyr. Ýurdumyzyň işewürlik giňişligine onuň giňden ornaşdyrylmagy türkmen öndürijileriniň halkara bäsleşige ukyplylygyny hem-de netijeliligini görnetin artdyrar.


text:
Birleşen Ştatlaryň Eýranyň nebit eksportyny togtatmak baradaky synanyşyklary sebäpli, Amerika bilen Eýran birek-birege duýduryş berýärler. Tähran Pars aýlagyndan geçýän nebit tankerleriniň öňüni almak bilen bu herekete özüniň jogap berip biljekdigini aýtdy.
Bu dalaş 4-nji iýulda başlandy. Şonda Eýranyň prezidenti Hassan Rohani Awstriýanyň lideri bilen Wenada duşuşanynda Birleşen Ştatlaryň sanksiýa planlaryna jogap edip, Tähranyň Pars aýlagyndaky goňşy ýurtlar bolan Arap Emirliklerinden, Kuweýtden we Yrakdan gelýän nebit ýükleriniň öňüni bökedejekdigini duýdurdy.
“Amerikanlar Eýranyň nebit eksportyny peseldip, nola ýetirmegi isleýändiklerini aýdýarlar ... Bu olaryň munuň netijeleri hakda oýlanmandyklaryny görkezýär” diýip, Rohani belledi.
Bu beýanatdan soňra Yslam rewolýusiýasy sakçylarynyň ýokary derejeli bir serkerdesi Rohanini taryplap, elita harby toparyň onuň bu syýasatyny amala aşyrmaga taýýardygyny aýtdy.
General-maýor Kasym Soleýmany Rohana iberilen we döwlet habar gullugy IRNA tarapyndan çap edilen hatda: “Akyl-paýhasly we edil wagtynda eden beýanatyň üçin seniň eliňi ogşaýaryn. Yslam Respublikasy üçin bähbitli her bir syýasaty ýerine ýetirmek üçin men seniň hyzmatyňda” diýip ýazdy.
Rohaniniň beýanatlary Birleşen Ştatlaryň öten hepde beren duýduryşyna garşy gönükdirilýär. Waşington Amerikanyň Eýran baradaky sanksiýalary 4-nji noýabrda güýje gireninde Eýrandan nebit importirlemegi togtamagy ýa-da Birleşen Ştatlaryň mümkin maliýe jeza çäreleri bilen ýüzbe-ýüz bolmagy aýdyp, dünýäniň bütin döwletlerine duýduryş berdi.
Rohani öz beýanaty hakda jikme-jik maglumat berenok. Ýöne Eýran resmileri Amerikanyň Tähranyň garşysyna gönükdirilen her bir hereketine jogap hökmünde Hormuz bogazyny baglamagy aýdyp, geçmişde haýbat atyp geldiler. Dünýäniň dürli ýurtlaryna daşalýan nebitiň uly bölegi Hormuz bogazyndan geçýär.
Pentagon Eýranyň beýanatlaryna jogap berip, bu aşa ähmiýetli suw ýoluny açyk saklajakdygyny aýtdy.
Amerikan armiýasynyň merkezi komandasynyň metbugat wekili kapitan Bill Urban 4-nji iýulda “Associated Press” habar gullugyna beren interwiýusynda Amerikanyň harby deňiz güýçleriniň we regional ýaranlarynyň “erken gämi gatnawyny we söwdanyň erkin akymyny, halkara kanuny nirede ýol berýan bolsa, kepillendirmäge taýýar durandygyny” aýtdy.
Rohani Wenadaka Birleşen Ştatlaryň Eýranyň möhüm nebit eksportyny togtatmak boýunça edýän tagallasyny, şeýle hem Amerikadan abanýan sanksiýa howpuny “jenaýat we agressiýa” diýip, atlandyryp, ýewropaly ýolbaşçylary bulara garşy durmaga çagyrdy.
Ol ýewropaly liderler Eýranyň dünýäniň güýçli döwletleri bilen baglaşylan ýadro geleşiginden peýdalanmagyny dowam etdirmegini “kepillendirmeli”, bu bolmasa, Eýranyň-da Birleşen Ştatlaryň maý aýynda edişi ýaly, ylalaşykdan çekilmegi mümkin diýip, duýduryş berdi.
Germaniýanyň, Britaniýanyň we Fransiýanyň - geleşige gol çekişen üç ýewropa döwleti - liderleri ylalaşygy öz güýjünde saklamagy wada etseler-de, Amerika tarapdan abanýan sanksiýa howpunyň özleriniň Tährana kepillik bermegini kynlaşdyrýandygyny aýtdylar.
Amerika Eýrandan nebit alýan Ýaponiýa we beýleki aziýa ýurtlaryna-da bu işi togtatmaklary üçin basyş edýär.
Ýöne “Kýodo” habar gullugynyň 4-nji iýulda bildirmegine görä, Tokýo ýapon ykdysadyýetine zyýan ýetirmezden, Eýrandan alynýan nebitiň mukdaryny azaldyp ýa kesip bolmajakdygyny Waşingtona aýdypdyr.
“Kýodo” şol bir wagtda-da ýaponiýanyň premýer-ministri Şinzo Abeniň şu tomus Eýrana etmegi planlaşdyrylan saparyny Waşingtonyň Tähranyň garşsysyna öňe sürýän sanksiýalary sebäpli goýbolsun edendigini aýtdy.


text:
“Aýdyň gijeler” hojalyk jemgyýeti çagalar üçin reňkli monitorly we 28х20 ölçegli öwrediji kompýuterleri gurnamaga girişdi. Telekeçiler täze okuw ýylynyň başyna çenli Türkmenistanyň Bilim ministrliginiň 50 müň sany önüm çykarmaga tabşyrygyny ýerine ýetirmegi göz öňünde tutýarlar. Netbuk ulanyjylara amatly dizaýnda we türkmen, rus, iňlis dilli interfeýsli bolar. Onda takyk we ynsanperwer ylymlar, aýdym-saz boýunça meseleler, şeýle hem kompýuter oýunlary, kalkulýator we beýleki zerur zatlar göz öňünde tutulan. Çagalaryň howpsuzlygy üçin enjam batareýli işlär.
Täze önümi düzmek üçin “Türkmenkabel” zawodynda ýörüte seh işe girizilip, onda awtomatlaşdyrylan yzygiderli enjam gurnaldy. Kompýuterleri düzmek tehnologiýasyny öwrenen 50 adam bu enjamlary ýygnaýarlar. Gapdaldaky sehde bolsa, termoplastawtomatlarda geljekki önümleriň plastmass gabarasyny guýýarlar. Kompýuterleri ýygnamak üçin zerur enjamlar hytaý kompaniýasyndan alyndy.
Türkmenistanyň Senagat ministrliginiň hem-de Senagatçylar we telekeçiler birleşmesiniň “Täze zaman gurluşykçy” hususy kärhanasynyň ýardam bermegine döredilen “Aýdyň gijleler” HJ 2017-2018-nji ýyllarda ýaşaýyş we senagat jaýlary üçin ýagtylyk diodly LED-çyralaryň önümçiliigini özleşdirdi. Kuwwatlylygy 3, 5, 6, 9, 12, 18, 24 watt bolan önümiň iki milliony ýygnaldy, olar ozaldan ulanylýan çyralaryň 40 wattdan 240 wattyna çenli görkezijisine laýyk gelýär.
Önümiň platasyndan galan bölegi Türkmenbaşynyň nebti gaýtadan işleýän zawodlar toplumynda çykarylýan polipropilenden ýasaldy. Kärhanada häzirki wagtda iş orunlarynyň ellisi döredildi, bu ýerde goýlan termoplastawtomatlaryň kömegi bilen kompýuterleriň gabarasy we çyralaryň çüýşesi taýýarlanylýar.
“Aýdyň gijeler” HJ bäsleşige ukyply, ýokary tehnologiýalar bilen üpjün edilen, serişde we energiýa tygşytlaýjy, içerki we daşarky bazarlara niýetlenen harytlary öndürmäge gönükdirilen ekologiýa taýdan arassa elektron we eletrotehnika senagatyny döretmek boýunça Döwlet maksatnamasyny durmuşa geçirmegiň çäklerinde döredilen ilkinji kärhanalaryň biridir.


text:
Nemrut dagy syýahatçylaryň ünsüni özüne çekmäge dowam edýär
Milli seýilgäh hökmünde gorag astyna alynan Nemrut dagy Kommagen şalygyna degişli 50 metr belentligindäki heýkelleri bilen ünsleri özüne çekýär
Adyýamanyň Kahta etrabynda ýerleşýän “Günüň doguşyna we batyşyna iň gowy ýagdaýda syn edilýän ýer” hökmünde bilinýän BMG-nyň Bilim, ylym we medeniýet düzümi ÝUNESKO-nyň Dünýäniň medeni miras sanawynda ýer alýan Nemrut dagy ünsleri özüne çekmäge dowam edýär.
Milli seýilgäh hökmünde gorag astyna alynan Nemrut dagy Kommagen şalygyna degişli 50 metr belentligindäki heýkelleri bilen ünsleri özüne çekýär.
Türkiýäniň 1987-nji ýylda ÝUNESKO-nyň Dünýäniň medeni miras sanawyna kabul edilen üçünji eseri bolan Nemrut dagyna ýanwar-iýun aýlaryny öz içine alýan döwürde 40 müňden gowrak syýahatçy geldi.
Adyýaman welaýatynyň Medeniýet we syýahatçylyk müdüri Mustafa Ekinji Nemrut dagynyň dürli şäherlere guralýan gezelençleriň birleşýän nokadynda ýerleşýändigini we açyk howa muzeýi aýratynlygyna eýedigini nygtady.
Nemrut dagyna gelen daşary ýurtly syýahatçylaryň sanynyň 14 müňden geçendigini aýdan Ekinji, daşary ýrutly syýahatçylaryň sanawynda ýaponlaryň esasy orun eýeleýändigini belledi.


text:
K.Gurbannepesowa
Şahyr Kerim Gurbannepes elli ýaşap ýören döwürlerinde bir gün redaksiýalaryň birinde duşuşdyk welin, menden az-owlak göwni galandygyny syzdyrdy. Nämemişin, men ony ýubileýi mynasybetli gutlamanmyşym, iň bärkisi, bir otkrytka-da ibermänmişim. Men şonda indem giç däl, gutlagymy ýazdy biläý diýdim. Ine, şu ýazgylar şeýdip döräpdi. Bloknotyma ýazypdym. Şondan göçüribem, okyjylara hödürläp durşum şu.
KERIM!
Men Gurbannepes aganyň oglunyň elli ýaşyny gutlamak maksady bilen galama ýapyşdym. Meniň gutlag sözüm otkrytka sygjak däl, sebäbi meniň gutlagymyňam iliňkä meňzeş bolmajagy görnüp dur-da. 50 ýaşy ýeňsä taşlan günüňiz dost-ýarlaryňyz süýji-süýji sözler, haýbatly arzuwlar bilen sizi besländirler. Men trafaret sözleri, jümleleri gaýtalap oturmaýyn. Siz oňa mätäç däl. Men iň gowusy, içimi gepledeýin. Ol ýyl, biler bolsaňyz, Anton ikimiz “Edebiýat we sungat” gazetinde “Iç gepletme” diýen žanry döretjek bolduk. Arman, başa barmady! Oňat niýetimizi Täşli Gurban puja çykardy oturyberdi. Şol rubrika bilen köp zatlary aýtmak boljakdy. Bähbit bolsun!
Hawa, meniň şu ýazgylarym toý gutlagynyň ýerini tutdy biler diýen umydym bar. Iliňkä meňzemese bolýar. Ile meňzemejek bolmak Aşyrberdiniň hötjetligidir diýip pikir edäýmäweriň. Unuň özi original boljak bolmaga jan etdigimem däl. Ýaşkam atam pahyr maňa: ”Oglum, bir-ä dek gezmegin, birem ile meňzemegin, ýogsam seni il sylamaz”, diýip pent edipdi. Şu sözleri atam pahyr gowy manyda aýdan eken soň seredip otursam. Döredijilikde ile meňzeseň, işiň gaýtdygy biläý. Sahy Jepbary, Kerim Gurbannepesi, Hudaýberdi Durdyýewi… hiç kime meňzedip bolmaz. Meňzedip bolmaýandygyna-da şükür etmeli. Men edebiýatçydyryn diýip kagyz doldurýan kän, emma hakyky ýazyjy-şahyr az. Şeýle-de bolmaly-da. Sotsiologlaryň geçiren barlaglaryna görä, ylmy işgär (ýagny alym) diýen ady göterýän juda köp. Emma ylmy- tehniki progressy döredýänleri şolaryň diňe üç prosenti eken. Edebiýatda-da ýagdaý şeýle bolsa gerek.
Kerim! On ýyl mundan ozal men sallahkam (wah, o lezzetli döwur geçdi-le!), bir ýyl tomus zähmet rugsadyna çykamda, gapyny içinden gulplap, “Gumdan tapylan ýüregi” okadym. Howlukman okap çykdym. Onsoň, muňa-da kanagat etmän, däli ýaly, ýeke özum bir içerde daşymdan okadym. Howlukman, daşyňdan okasaň, onuň her bir sözüniň agramy başgaça ekeni. Gitdigiçe şol poema ýalňyzlykda meniň syrdaşyma, dostuma öwrüldi, ondaky gahrymanlar direldiler-de, Çärjew köçesiniň 19-njy jaýynyň 38-njy kwartirasyna girdiler. Men olar bilen mazaly gürleşdim, oturdyk, derdinişdik. Men şondan soň şol poemany propagandirlemäge başladym. Emma başaran zadym bolmady. Bu näme üçin beýle bolýarka diýip pikir etdim. Il aýtmyşlaýyn, şu setirleri ýazýan adamyň atlyny agdaryp, düýelini düňderjek dili barmyşyn. Dilewarlygymy ýarag edinip propagandirlesemem, ýol alyp bilmedim. Soň görüp otursam, bu zat maňa eýgertjek däl eken. Ana, şonda goşgyny proza bilen aýdyp bolýan bolsa, onuň goşgy däldigine göz ýetirdim. Şeýdibem akylyma aýlandym.
Çyn poeziýanyň gizlin syryny ynsan dili bilen düşündirip bolmasa gerek. Dünýäde iň gizlin syrlaryň biri, hiç haçan açylmajak syrlaryň biri Dawut ogly Süleýman şeýle diýenmiş: men gaty köp zada akyl ýetirip bilýänem bolsam, käbir zady başaramok – gaýaň ýüzünde ýylanyň yzyny, zenan ýüreginde erkek kişiniň ýoluny, asmanda guşuň yzyny, ummanda balygyň yzyny… saýgaryp bilemok. Poeziýanyň syram adamyň beýnisindäki 14 milliard kletkanyň düşnüksiz oýnudyr.
Käbir kitaplary okaýaň weli, ondaky çap edilen sözler setirleri, setirlerem sahypalary emele getirýär. Emma sözler, jümleler, sahypalar direlmän, edil öliniň dodagy ýaly, sop-sowuk bolup galýar. Şol sözler bilen beýan edilýän wakalary okyjy görüp bilenok. Wakalaryň aýak sesi eşidilmeýär. Gahrymanlaryň ýüz keşbini görüp bolanok, sözlerini olaryň öz agzyndan eşidip bolanok. Sözler obraza öwürlenok. Okap barýarkaň, diňe ak kagyzy, onuň ýüzündäki sözleri görýäň. Diňe ak kagyzyň ýüzünde garynja ýaly gara harplar saňa seredip dur. Birinden sahypalar diri adamyny güldürenogam, öldürenogam, jelebiň näzi ýaly sop-sowuk sözler, jümleler okyjyny heýjana getirmeýär, onuň jynsyny üýtgetmeýär (gowy manyda).
Biziň tragediýamyz – nalajedeýin goşgular metbugatda, hatda aýratyn kitap görnüşinde-de köp çykýar. Iň erbet tarapam – ýaşlar şo zeýilli goşgulary nusgadyr öýdýärler. Seniň nusga bolaýşyňy!
Goşgy diýen at bilen çap edilýän patarrakylardan ýaňa Berzeňňiniň itleri mergilän ýaly, uwlaşyp, meni gije ýarymyndan soň işlemäge goýanoklar. Prozanyň ýagdaýam ybaly däl.
Meniň ýazyjy hökminde däl-de, okyjy hökmünde pikirlerimi aýdýan. Men ýazyjy däl. Şeýledigimi özüm bilýän. Bir çüýşe kefir almak üçin iki sagat nobata durup ýören adamdan ýazyjy bolmaz. Zamanymyzyň ritmi şeýledir-dä. Pikir ýöretmäge, uly bir pikiri allalap, eseboýa getirmäge, jemläp, durmuşyň uly bir panoramasyny mazaly görkezmäge meniň ýagdaýym ýok, wagtym ýok. Sportlotonyň şariklery ýaly böküp duran bolgusyz setirlerden doly “eser” ýazmaga-ha meniň ynsabym çatanok. Eger ejir çekip, uly bir zady ýazaýsaňam , çykarmasy hyllalla. Menä käbirleri ýaly ýalbaryp bilemok. Biriniň öňünde ýaýapjalap bilemok. Sebäbi gara güni üçin ejesiniň oýnaşyna kaka diýýänlerden däl. Magşar gününiň jaňy kakylýança meniň şu gylygym üýtgemese gerek. Özüm zamanababrak bolmalydygyna düşünýänem bolsam, gönezligim meni agyzdyryklap saklaýar. Kürt aganyň atan gönezligi-dä.
Eýlesi–beýlesi uruş döwrüniň kartoçkasy ýaly ýumoreska maňa besdir. Mende talant ýok. Mende diňe azajyk zehin bar. Bary bilen bazar eýlemeli. Meniň ýumoreskalarym gyzykly diýýärler. Näme üçin şeýledigini bilýäňizmi ? Men mydama iň täsin adamlar bilen tirkeşýän: gedaýlar, tirýekiler, arakhorlar, işigaýdanlar, işden kowulanlar, durmuşdan nalap ýörenler, jelepçiligi kesbi-kär eýlän aýallar, tsiganlar. Men şolardan öwrenýän. Edil Maksim Gorkiniň gahrymanlary ýalydyr. Men görip däl. Emma näme üçindir mydama aýlantusa gözüm gidýär. Muňa türkmenler porsy agaç diýýärler. Aýlantusyň ýaşaýyş ugrundaky hyjuwy meni haýran galdyrýar. Miwe getirmeýänligi üçin, ony mellekli melleginden aýryp taşlanyny kem görenok. Indi-hä düýbüne düw ekäýen bolsam gerek diýip, ony sogrup taşlaýarlaram weli, haý diýmän, ol ýene gögermek bilen bolýar. Ýene kerçeýärler, ol ýene gögerýär. Ol özüni horlaýandyklaryna namys edýän ýaly, täzeden gaýrata galyp, ýene gögermek bilen bolýar. Onuň gujur-gaýraty egsilmeýän bolarly. Il hatarynda sana geçmek, tebigat tarapyndan berlen hukugyna (ösmek hukugyna) eýe bolmak, ýagny ýaşamak ugrunda onuň jan edişini näme bilen deňeşdirjegiňi hem bilip bolanok.
Döredijilik adamsyna hökmürowan tebigat tarapyndan berlen zehin ýeterlik däl. Oňa aýlantusyňky ýaly yzygiderli hyjuwam gerek. Egsilmeýän, ýanbermez hyjuw gerek. Arman, şeýle hyjuw mende ýok !
Biziň edebiýatymyzda ýaşlara goltgy berip duran Çingiz ýaly şahsyýet gerek. O-da ýok. Biri bardy, ýatan ýeri ýagty bolsun. Ýöne o pahyr, diňe öz şahsyýetini mazalamak, timarlamak bilen bolup ýördi. Diňe ýeke özüm bolsam diýýärdi. Edil domalan ýaly, biler bolsaňyz, domalan dagyň köplenç guzaýynda gögerýär. Mazaly syn etseň, onuň deminiň ýeten ýerindäki ot-çöpleri eýikdirmeýän bolarly.
Men bu zatlary näme üçin ýazyp otyrkam ?! Edebiýatymyzyň ýagdaýy barada pikir alşar ýaly adama zar bolup geçmel-aýt. Pikirdeşleriň başy jem bolanok. Her kim öz başyna. Gije sagat 3 bolupdyr. Elim degende dowamyny ýazaryn-da.
Aşyrberdi Kürt.
Ile meňzeseň
K.Gurbannepesowa


text:
Iň täzeler
- Türkmenistanyň Prezidenti Azerbaýjan Respublikasynyň Prezidentini gaýtadan saýlanmagy bilen gutlady
- Gasemi: Saudylar Sionistleriň ýanynda Ortagündogarda jenaýatyň simwolyna dönendirler
- Kamalwwandi:ýadro ylalaşygyň bozulmagy halkara köpçüligine urgy mysalyndadyr
- Eýranyň ýadro işlerine Braziliýa goldaw berýär
- Eýran bilen Orsýetiň parlament hyzmatdaşlyklary barada bir ylalaşyga gol goýuldy
- Ruhani:ýadro ylalaşygyň bozulmagy bilen ygraryndan dänen taraplar puşman boljakdyrlar
- Aşgabada Aziýa futbol konfederasiýasynyň wekiliýeti bardy
- Minskde GDA-nyň Daşary işler ministrleriniň geňeşiniň mejlisi geçirildi
- Hytaý bilen Orsýet ýadro ylalaşygyny bozmak dogrusyndaky Amerikanyň hereketini ýazgardylar
- Brujerdi: ýadro ylalaşygyndan peýdalanyp bilýän mahalyna çenli Eýran ýadro ylalaşygyndan çykmaz
Dünýä
Tuesday, 11 October 2016 21:20
Klintonyň Siriýanyň kürtlerine goldaw bermek baradaky sözüne Ankara gaýtawul berdi
Saturday, 01 October 2016 20:34
DAEŞ toparynyň merkezi aziýadaky hereketleri barada duýduryş berildi
Saturday, 24 September 2016 20:35
Waşingtonyň kürtler bilen arkalaşmagy barada Ärdogan howatyrlanýar
Tuesday, 06 September 2016 21:15
Türkmenistanda Owganystandaky ýagdaýy kadalaşdyrmak boýunça Sebitleýin tehniki toparyň mejlisi geçirildi
Saturday, 06 August 2016 12:52


text:
Prezident Erdogan Manas uniwersitetinde çykyş etdi
Erdogan Türkiýäniň Gyrgyzystan bilen gatnaşyklaryny esasan hem Fetullahçy terror guramasynyň (FETÖ) täsirinden saplap, has hem özgertmekde tutanýerlidigini belledi
Türkiýäniň Prezidenti Rejep Taýýip Erdogan Bişkekdäki Manas uniwersiteti tarapyndan «Hormatly doktory» diýen ýokary derejeli ylmy adyň özüne berilmegi bilen bagly geçirilen dabara gatnaşdy.
Çykyşynda FETÖ-niň haýyn bir guramadygyny aýdan Erdogan: “Siz (gyrgyzlar) biziň doganymyz. 2016-njy ýylyň 15-nji iýulynda harby agdarlyşyk guranlar, Alla görkezmesin, ertirki gün size garşy hem şony ulanmasyn. Bular dönükdir, bular hyýanatçydyr we şol çäkden biz üçekden gaçan bolandygymyz üçin doganlarymyza duýdurýarys, ünsli boluň” diýip belledi.
Orta Aziýanyň taryhynyň ähli döwürlerinde türkleriň ata watany bolandygyny aýdan Erdogan: “Bu geografiýada ýaşan ata-babalarymyz müňlerçe ýyllaryň dowamynda günbatara, gündogara, demirgazyga we günorta göçüpdirler, özleri üçin täze ýaşaýyş ýerlerini döredipdirler. Anadolynyň Orta Aziýa bilen gatnaşygy, hesreti hemişe dowam etdi. Sowuk söweş bu ýakyn gatnaşygyň gowşamagyna sebäp döretdi. Türkiýäniň sebit bilen ýaňadandan ýola goýan gatnaşygy käbir töwerekleri biynjalyk etdi” diýdi.
Geografiýanyň soňky ýyllarda galkynandygyny aýdan Erdogan: “Häzirki wagtda bir direliş bar. Jebislik bilen Gyrgyzystany aýaga galdyrarys. Türkiýe hökmünde ilkinji gündäki bolşy ýaly Gyrgyzystanyň ýanyndadyrys” diýip nygtady.


text:
Soňky habarlar
Archive news
«Saglyk—2018» atly halkara sergini we ylmy maslahat geçiriler
Türkmenistanyň Saglygy goraýyş we derman senagaty ministrligi Türkmenistanyň söwda-senagat edarasy bilen bilelikde 2018-nji ýylyň 20 — 22-nji iýuly aralygynda «Saglyk—2018» atly halkara sergini we ylmy maslahaty geçirýär.
Guraýjy topar Türkmenistanyň dahylly ministrlikleriniň we pudaklaýyn dolandyryş edaralarynyň bilermenlerini hem-de hünärmenlerini, Senagatçylar we telekeçiler birleşmesiniň agzalaryny, türkmen işewürlerini, şeýle hem daşary ýurt kompaniýalarynyň wekillerini sergä çagyrýar.
Serginiň iş wagty:
20-nji iýulda sagat 10.00-dan 18.00-a çenli;
21-nji iýulda sagat 10.00-dan 18.00-a çenli;
22-nji iýulda sagat 10.00-dan 15.00-a çenli.
Sergi Türkmenistanyň Söwda-senagat edarasynyň Aşgabat şäheriniň Çandybil şaýolunyň 143-nji jaýynda ýerleşýän binasynda geçirilýär.
Habarlaşmak üçin telefon belgilerimiz: 39-88-81(82)(83)(84)(85). Faks: 39-89-49.
Eger-de siz sözlemde harp ýalňyşy gören bolsaňyz, şol sözi saýlap Ctrl+Enter basyň


text:
Dazzarkel
Dazzarkel
Dazzarkel (latynça – Gyps fulvus, iňl. vulture, rus. сип) Başgaça ady – gummaý Ýyrtyjy guşlar otrýadyna degişli guş. Dazzarkel Günorta Ýewropada, Günorta we Merkezi Aziýada we Afrikada giňden ýaýrandyr. Ol öňki sowet döwletleriniň çäginde – Krymda, Kawkazda, Orta Aziýada (şol sanda Türkmenistanda) duşýar. Dazzarkeliň ganatynyň ýazgyn uzynlygy 2,4 metre, agramy 6.8-8.2 kg-a ýetýär. Reňki, esasan, goňrumtyl, ganatlary we guýruk ýelekleri goňrumtyl-garadyr. Boýnundaky sütük ýelek bilen iri ýelekleriň araçäginde ösgün ak ýelekden halka bolýar. Dazzarkel, esasan, Türkmenistanyň daglyk raýonlarynda (Köpetdag, Balkan, Köýten, Bathyz) gabat gelýär. Dazzarkel daglaryň uçut gaýalarynda höwürtgeläp, 1 sany (käte 2) ýumurtga guzlaýar. Ýumurtgany 50 gün çemesi iki jynsy hem basýar. Jüýjeleri 3 aýdan soň uçurym bolýar. Dazzarkel iri haýwanlaryň maslygy bilen iýmitlenýär.


text:
Üns ber! Biziň saýtymyzyň esasy maksady Siziň saglyk babatdaky gözýetimiňizi giňeltmekdir. Şonuň üçin-de, saýtyň sahypalarynda berilýän maglumatlaryň esasynda öz-özüňi bejermek maslahat berilmeýär. Öz-özüňi bejermeklik düýpli kynçylyklara uçradyp, janyňyza howp salmagy ähtimal. Lukmanlar saýtyň üsti bilen size bejeriş berip bilenoklar. Lukmanlaryň jogaplary, makalalar, jemgyýetçiligiň teswirleri diňe maslahat hökmünde kabul edilmeli.
OGLAN ÇAGANY ILERI TUTMAGYŇ TANKYT EDILEN 3 SEBÄBI
Gelin bäbekhanadan gyz bäbejigini alyp öýe gelýär. Her kim her ýerden göwünlik berýär:
− Ýene gyz boldumy? Gynanma, ogul hem bolar.
− Ogulgerek, Ogulbagt, Ogulsabyr, Ogul+… atlaryndan birisini dakaý, yzyndan ogluň bolsun.
− Indiki bäbegiňi hasapladyp edäý.
Ýokardaky "gutlag sözleri" türkmen maşgalalarynyň köpüsinde bolşy ýaly, ikinji gyzym bolansoň maňa-da aýdyldy. Ene hökmünde, gyz çagalaryň ikinji derejeli görülmegi meni juda gynandyrýar. Türkmen jemgyýetinde bu ýagdaýy öwrenýän sosiologiki derňewler ýa-da statistiki sanlar bolmasa-da, herimiz öz maşgalamyzda we tanaýanlarymyzyň maşgalalarynda oglan çaganyň gyz çagadan göz-görtele ileri tutulýandygyny görýändiris. Erkek jynsyna çenden aşa buýsanylýar, olaryň gowy şertlerde ýetişmekleri we durmuşda islän arzuwlaryna ýetmekleri üçin mümkinçilik döredilýär, emma welin, gyz çagalarymyza gezek gelende, men olar bilim almakda, islän kärlerini we geljeklerini saýlamakda oglanlar bilen bir hatarda deň mümkinçiliklere eýe däl diýip pikir edýärin. Men özümiň we tanyşlarymyň tejribesini göz öňüne tutup, oglan çaganyň öňe sürülmeginiň 3 sany sebäbiniň üstüni açdym.
Sebäp 1: Oglanlar gyzlara garanyňda, fiziki taýdan güýçli we oba-hojalykda has köp işläp bilýärler, köp gazanýarlar.
Tankyt:
Oglanlaryň gyzlara garanyňda fiziki taýdan güýçli bolmagy ýaradylyşymyzyň aýratynlygy. Öňler erkekler daşarda esasy işçi bolan bolsalar hem, indi oba-hojalykda erkekleriň fiziki güýjüni talap edýän döwür yzda galdy. Abzallaryň, pilleriň, güýçli elleriň ornuny islendik jynsly adam tarapyndan işledip bolýan oba-hojalyk tehnikalary aldy. Meselem, meniň 60 ýaşa golaýlan gaýynenem gyz wagty sürüjilik şahadatnamasyny alypdyr we kolhozlarynda traktorçy bolup işläpdir. Onsoňam, yzy tirkegli traktorlaryň tirkegi gelin-gyzlardan doludyr. Obada ýaşaýan islendik türkmen maşgalasynda ejeleriň we gyzlaryň mellekde ekin ekip, hasyl alýandygyny hemme görýär. Gelin-gyzlaram indi islendik pudakda ussat ykdysady güýç bolmak bilen, deň hukukly iş dünýäsinde erkeklerden az gazanmaýarlar.
Sebäp 2: "Gyz çagany ýetişdirmek goňşyň mellegini suwaran ýalydyr" − Köne Aziýa nakyly.
"Gyz çaga − iliňki. Oglan çaga − ýurt eýesi, maşgalanyň adyny ýörediji" düşünjesi.
Tankyt:
Gyz çagalaryň ýetişip, durmuşa çyksa-da, erkek dogany ýok bolsa, adamsy we çagalary bilen ene-atasy garran mahaly, kömek etmek üçin bile ýaşamaga gelýänleri ýa-da öz çagalaryny kömege iberýänleri kändir. Ene-atasy kömege mätäç bolmasa-da, ene-atasyna maddy taýdan kömek berýän gyz çagalaram bar. Meselem, men ejemiň bejergilerini almagyna, dynç alyş we saglygy berkidiş ýerlerine gitmegine maddy goşandymy goşup durýaryn.
Şeýle-de, ogul çagaň bolmagy ýaşlykda ýa garrylykda seniň ähli meseleleriň, dertleriň çözüljekdigini kepillendirmeýär. Meselem, goňşymyz Bossantäç gelinejäniň diňe alty sany ogly bar. Emma, ejemiň ýanyna gelip, "Oglum ideg edenok, gelnim hormat goýanok..." diýip, günde aglaýarmyş...
Sebäp 3: "Gyz çaga gara ýakyn bolýar" düşünjesi. Gyz çaga biabraýçylyga ýakyn görülýär. "Onuň kem-käs hereketleri aňsatlyk bilen özüne we maşgalasyna şek ýetirip bilýär" diýen, giňden ýaýran düşünje bar. Meselem: oglan egin-eşigini üýtgetse "erkekdir-dä" diýip, geçilýär. Gyz üýtgetse "toba-toba, haýasyz" diýilýär.
Tankyt:
Meň pikirimçe, çaga heniz doglanda, ak kagyz mysalydyr. Üstüne näme ýazsaň, ýagny aňyna näme guýsaň, şoňa görä-de akyl-düşünje alýar. Kemçilikler çaga ulaldykça, aňy ösdügiçe ýüze çykýar. Çaga näme öwrense, maşgalasynyň we jemgyýetiň içinde öwrenýär. Gyz bolsun ýa oglan, onuň özüne we maşgalasyna ýüzigaraçylyk getirmezligini islesek, onda olara maşgalada gowy terbiýe bermeli. Maşgalanyň, özüniň abraýyny saklamagy, özüne hormat goýmagy we goýulmagyny talap etmegi öwretmeli. Özümizem olaryň kiçiliginden başlap olara nusga bolmaly. Mümkin boldugyça olaryň ýetginjeklik wagtynda edip biljek uly ýalňyşlarynyň döwrebap terbiýe bilen öňüni almaly. Olara hasam ýakyn syrdaş bolup, olary diňlemeli, olar bilen dostlaşmaly. Şulary berjaý etsek, olar näme üçin maşgalamyzyň adyna ysnat getirsin?! Meselem, haçan-da men iki ýaşlyja gyzymy öpmek islesem, "Hatyja, seni öpäýin?" diýip, soraýaryn. Şeýdip, ol kiçilikden bedeniniň özüne degişlidigini we ony goramalydygyny öwrenýär.
Biz, ene-atalar näme edip bileris?
"Gyzym bar" diýip ýygrylyp däl, buýsançly gepläliň!
"Wah-eý, ogluň ýokmy?" diýen soraga gyz çaganyň ene-atasydygymyza buýsanýandygymyzy aýdyp jogap bereliň. Gyz çagalarymyza "ogul getirýän" atlary dakyp, olaň gymmadyny gaçyrmalyň. Olaryň geljeginiň ýagty bolmagy üçin elimizden gelenini gaýgyrmalyň. Çagaň gymmatynyň jynsynda hasaplanýan döwründen çykalyň!
Makalanyň awtory: Patma Atabaýewa
- 422 gezek okalan


text:
Uzak ýaşamak üçin çalt ýöremek peýdaly
Britaniýadaky "Sport lukmançylygy" žurnalynda çap edilen ylmy-derňewde uzak ýaşamak bilen çalt ýöremegiň arasynda arabaglanşygyň bardygy ýüze çykaryldy
Iňlis we awstraliýaly alymlar çalt ýöreýän adamlaryň arasynda ýürek keselleri bilen keselleýän adamlaryň azdygyny habar berdiler.
Çalt ýöreýän 60 ýaşdan uly bolan adamlaryň ýürek keselleri bilen keselleýan adamlaryň azdygyny we ölüm howpynyň 53 göterim azalýandygy görüldi.
Alymlar sagatda 5 bilen 7 km tizligiň ýeterlikdigini habar berdiler.
Maksadyň ýüregiň uruşyny çaltlandyrmakdygyny aýdýan lukmanlar bolsa ýeňil ýagdaýda derlenjek derejede ýöremegi maslahat berýärler.
Iňlis alymlar her gün azyndan 30 minut sport bilen meşgullanmak we gowy iýmitlenmek bilen adamyň ömrüni 10 ýyl uzadyp boljakdygyny belleýärler.


text:
زبدÝag. Gyzgyn-çygly iýmit. Iň oňady täze ýagdyr. Guraklygyň we gury üsgülewigiň bire-bir emi. Nahara bolan işdäňi peseldýär. Onuň ýaramsyz täsirini bal ýa-da hurma aýyrýar.
Abu Dawut pygamberiň ýagy we hurmany halandygyny gürrüň berse, Resulallanyň Äşä garap: «Sen meniň üçin ýag bilen baldanam ezizsiň» diýenini Abu Nagym rowaýat edipdir.
زبيبKişmiş. Iň oňady uly, etlek we ownuk däneli kişmişdir. Tebigaty gyzgyn-çygly. Sowuklama derdine uçranlaryň bedenini semredýär, gyzdyrýar we suwsadýar. Gyzdyryp ýatanlara sirkelibal bilen garyp berseň tiz peýda berýär. Onuň dänesi aşgazany gataldýar.
Nar däneleri bilen garyp, owradyp iýseň şypa berijilik täsiri köpdür.
Temim ed-Darydan eşidip şeýle gürrüň berýärler. Bir gezek ol Pygamberimize kişmiş eltip beripdir. Pygamberimiz kişmişi öňünde goýup, öz dost-ýarlaryna ýüzlenipdir. Ol: «Alyň, kişmiş iýiň. Ol iň oňat tagamlaryň biridir. Kişmiş ýadawlygyňy aýyrýar, gaharyňy öçürýär, beýniňi berkidýär, agzyňda ýakymly ys döredýär, flegmany giderýär, reňňi-roýuňy tämizleýär» diýipdir.
Hezret Aly kişmiş hakda: «Günde ýigrimi bir sany gyzyl kişmiş iýýän adam, halamaýan zadyny öz süňňünde görmez» diýipdir.
Ibn Apbasdan eşidip aýtmaklaryna görä: «Çöpüni aýryp, kişmiş iýiň. Onuň çöpünde dert, etinde şypa bardyr» diýipdir. «Resulalla kişmişi suwa ezip, ony her günde ýa-da günaşadan iýerdi. Soňra şeýtmegi bize-de tabşyrdy we öz hyzmatkärlerine-de şol suwdan içirdi», «Resulalla guradylan hurma bilen kişmişi bilelikde ezip iýmegi gadagan etdi».
Ymam Zehri şeýle diýdi: «Hadyslary ýat beklemek we ýatkeşligini ösdürmek isleýän adam, köpräk kişmiş iýsin». Ymam Zehriň özi hem kişmiş iýer eken. Ýöne ol turşy almany welin hiç wagt iýmändir.
Kişmiş ýokumlylygy taýdan guradylan hurmadan hem oňatdyr. Kişmişi we pisse maňzyny süýt bilen garyp, her günde ajöze içse ol adamyň zehini güýçlener.
زقومZakgun (zakkum). Ýabany zeýtun. (Elaeagnus). Bu Hyjazda bitýän ösümligiň adydyr. Zakgun ¾ nar agajyna meňzeş, ýöne ýapragy onuňkydan ýaýbaň, agymtyl-ýaşylymtyl güli bolan ösümlikdir. Ol tomus aýlarynda ýetişýär. Miwesiniň dermanlyk täsiri ýigrimi ýyla çenli saklanýar. Zakgun miwesi çişleri bejermekde örän peýdaly. Onuň ýapragy ýaralary tiz bitirýär, ýüzüň meneklerini aýyrýar. Ol bogunagyry, guryagyry, babasyl ýaly dertleriň hem emidir. Ýiti sanjy döredýän ýogyn ýellenmeleri bejermekde zakgunyň täsiri uludyr. Ýöne zakgun iňňän ajy daragtdyr.
Allatagala bu hakda «Elbetde zakgun agajy günäkärleriň tagamydyr» diýdi[1].
زعفرانZagpyran. (Crocus sativus). Gyzgyn-gurak tebigatly ösümlik. Şatlandyryjy, göwün açyjy, ruhuňy galkyndyrýan we güýçlendirýän ösümlik. Ibn Omardan eşidip gürrüň bermeklerine görä, zagpyran we sary agaç bilen boýalan eşikleri geýmegi Pygamberimiz gadagan edipdir. Sebäbi, zagpyran ynsan ruhunyň göwherini güýçlendirip, jynsy höwesiň joşmagyna ýardam berýär. Jynsy höwesi artdyrýanlygy üçin, yhram[2] geýen adamlara şol zeýilli eşigi geýmegi gadagan etdi. Zagpyran köňüle kuwwat berýär, gujuryňy we şadyýanlygyňy artdyrýar.
زنجبيل Zenjebil. (Zingiber officinale). Bu ösümligi Allatagala Gurhanda ýatlap geçdi. Ol gyzgyn-gurak tebigatly ösümlik. Ondaky artykmaç çyglylyk iýmitiň siňmegine we jynsy höwesiň güýçlenmegine ýardam berýär, aşgazan-içegedäki ýellenmäni aýyrýar. Eger onuň üstüne az-kem ýag goşulsa, onuň berýän täsiri has artar, ýogyn balgamy sürer, ondan gaýnadylan bal aşgazana gyzgynlyk berýär, garrylygyň öňüni alýar.
Rum patyşasynyň Pygamberimize zenjebil salnan küýzäni sowgat edendigini Abu Sagyt ýatlaýar. Pygamberimiz dost-ýarynyň hersine ondan bir bölek dadyrypdyr.
زيت و زيتون الانفاق Zeýtun. Zeýtun ýagy. (Olea europaea). Ol entek bişmedik, çig zeýtundan sykylyp alynýan ýag bolup, tebigaty sowuk gurakdyr. Bişen zeýtundan alynýan ýag çyglyrak bolýar, ol gyzgyn tebigatlydyr. Hernäçe köneldigiçe gyzgynlygy güýçlenýär. Zeýtun ýagyny saça we beden agzalaryna çalsaň olary berkidýär we güýçlendirýär, ýüzüň gasyn atmasyny, garrylygyň gelmesini haýalladýar. Zähere ýa-da zäherlenmä garşy zeýtun ýagyny içmek peýdaly. Içiňi geçirýän, aşgazan we içagyry derdini köşeşdirýän, aşgazan-içegelerdäki soguljanlary çykarýan dermanlyk serişdedir. Zeýtun ýagynyň berýän peýdasy örän köp bolup, zeýtun ýagyndan özge ýaglar aşgazanyň işleýşini ýaramazlaşdyrýar.
Ibn Omardan eşidip aýtmaklaryna görä, «Zeýtun ýagy bilen owkatlanyň we ony çalynyň, çünki ol mübärek daragtdyr».
Termezide: «Zeýtun ýagyny iýiň we çalynyň» diýilýär. Ukba ibn Amyr: «Zeýtun ýagyny ulanmagy maslahat berýärin. Ony iýiň we çalynyň. Ol babasyl derdiniň dermanydyr» diýdi. Ýene bir rowaýatda «Zeýtun ýagyny çalynanyň ýanyna şeýtan barmaz» diýilýär. Pygamberimiz plewrit gaýnaglamasyny bejermek üçin zeýtun ýagyny we sary agajy ulanypdyr. Halk arasynda aýdylýan gürrüňe görä, garyp-gasaryň dermany zeýtun ýagydyr. Ýaşyl zeýtun örän ýokumly, aşgazany güýçlendirýän, sowuk-gurak tebigatlydyr. Ol jynsy höwesiňi joşuryp, heýjana salýan, ýaramaz yslaryň döremegine päsgel berýän ösümlikdir. Gara zeýtun bolsa öt kesellerini (söwdaýy) döredýän, aşgazana ýakymsyz, gyzgyn-gurak tebigaty bolan iýmiş. Turşy zeýtun ot ýanygynyň bitmesine täsir edýär.
Agyzda döreýän agsyl keselini, düwürtigi, dokuzdonly derdini we örgüni aýyrmak üçin zeýtun ýapragyny çeýnemek ýeterlikdir.
[2] Yhram ¾ haj zyýaratyna gidilende hajylaryň geýýän iki bölek matadan ybarat bolan geýimleri.


text:
Aşgabatdan uzak bolmadyk ýerde dagda emele gelen silden adamlar heläk boldy diýip, Azatlygyň çeşmeleri habar berýärler.
Gizlinlik şerti bilen söhbetdeş bolan çeşmeleriň biriniň sözlerine görä, Aşgabatdan 120 kilometr uzaklykda ýerleşýän azyndan bir obada heläkçilik bolupdyr.
Читайте также на русском
"Maý aýynda bolan silden Nohur obasynda köp adam ejir çekdi, adam pidasy hem boldy. Ýokarky Nohura barýan ýol kesldi we weýran boldy" diýip, Azatlygyň çeşmesi aýdýar we ýerli ilatyň tebigy betbagtçylygyň netijelerine garşy öz güýji bilen özbaşdak göreşmäge, şol sanda öz puluna ýoly dikeltmäge mejbur bolandygyny belledi. Silden ejir çeken obalara döwlet tarapyndan kömek berilmändigini Azatlygyň beýleki çeşmeleri hem habar berdiler.
Geçen aýda Azatlyk Radiosynyň habarçylarynyň dagda we Aşgabadyň eteginde emele gelen sil barada beren maglumatlary türkmen paýtagtynda 16-njy maýda güýçliň ýagyşyň ýagan wagtyna gabat gelipdi. Şonda-da sil zerarly adam pidalarynyň bolmagynyň ähtmaldygy aýdylypdy.
Yzýany, maý aýynyň aýagynda Mary welaýatynyň birnäçe onbasyny sil basandygy mälim boldy. Azatlyk Radiosyna ýerli ýaşaýjylaryň gürrüň bermegine görä, Tagtabazar etrabynyň obalaryna silden agyr zyýan ýetiripdir. Şeýle-de Marçak obasyna sil bilen goňşy Owganystandan birnäçe adamyň jesedi akyp gelipdir.
Azatlyk Radiosynyň türkmen häkimiýetlerinden resmi kommentariýa almak, şeýle-de maý aýynyň dowamynda bolan siliň hem güýçli ýagyşlaryň pidalarynyň sanyny we ýetiren zyýanynyň möçberini anyklamak boýunça synanyşyklary başa barmady.
Türkmenistanyň resmileri we habar beriş serişdeleri ýurtda emele gelen sil we birnäçe günläp paýtagtda ýagan ýagyn barada düýpden habar bermediler.
Munuň bilen bir wagtda başga regionlarda bolan beýleki tebigy hadysalaryň netijeleri paýtagtda hem duýuldy. Ýerli häkimiýetleriň guramaçylygynda birnäçe hepdeläp tebigy ýagdaýlaryň netijelerini ýok etmek boýunça işler geçirildi. Aşgabadyň köçelerinde dag eteginden süýşüp gelen palçygy ýollardan gyryp ýygnadylar.
Garaşsyz habar çeşmeleri 16-njy maýda bolan güýçli ýagynyň netijesinde Aşgabadyň merkezini suwuň basandygyny habar beripdi. Sosial media ulgamlarynda suw alan köçeleri, binalary we ýüzüp ýören awtoulaglary görkezýän suratlar we wideolar peýda bolupdy.
Ýagynyň Aşgabada ýetiren zyýanynyň möçberi barada takyk maglumat elýeterli däl, emma türkmen paýtagtynyň iň uly söwda merkeziniň söwda nokatlaryna we haryt saklanýan skladlaryna maddy zyýan ýetendigi aýdylýar.
Ýagynyň yzýany ýurduň birnäçe regionyny, ilkinji nobatda-da Lebap we Daşoguz welaýatlaryny duzly tupan basdy. 27-nji maýda Daşoguzda dörän duzly tupanyň netijesinde pagtaly we bugdaýly ekin meýdanlary, miweli bag-bakçalary duz örtdi, käbir ýerlerde duzuň galyňlygy 1 santimetre ýetdi.
Birnäçe günden soň Aşgabatda duzly duman emele geldi.
Türkmenistanyň hökümeti ýurtda bolýan tebigy hadysalar, şol sanda weýrançylykly ýagdaýlar barada mundan öň hem habar bermekden saklanypdy.
2017-nji ýylyň awgust aýynda Ahal we Balkan welaýatlarynyň birnäçe etraby silden ejir çekdi. Azatlygyň birnäçe çeşmesiniň tassyklamagyna görä, şol siliň döremegi zerarly 30 çemesi adam wepat bolupdyr. Şeýle-de, ýüzlerçe mal gyrylypdyr, elektrik liniýalar we gaz turbalar sandan çykypdyr.
Şonda weýran bolan onlarça obanyň arasynda Nohur obasy hem bardy.
Türkmenistanyň hökümeti bu weýrançylykly hadysa baradaky maglumatlary resmi derejede tassyklamasa-da, media serişdeleriň maglumatlarynyň yzýany Aşgabadyň daşynda siliň öňüni almak boýunça resmi çäreleri görmek hakynda perman çykardy.


text:
Mähriban zenanlarymyz, Sizi 8-nji martyňyz bilen gutlaýaryn ! Mährem ýylgyrşyňyz bilen iň ýakynlaryňyzy guwandyryp gezmegiňizi, ýüregiňize çäksiz söýgi bilen birlikde berk beden saglygyny, durmuşyň ähli pursatynda üstünlik bilen bilelikde ýüregiňizdäki iň islän umytlaryňyza ýetmegiňizi arzuw edýärin !!
Ýürekden çykan arzuwlar bilen:
#Yeser
Gutlag
Mähriban zenanlarymyz, Sizi 8-nji martyňyz bilen gutlaýaryn ! Mährem ýylgyrşyňyz bilen iň ýakynlaryňyzy guwandyryp gezmegiňizi, ýüregiňize çäksiz söýgi bilen birlikde berk beden saglygyny, durmuşyň ähli pursatynda üstünlik bilen bilelikde ýüregiňizdäki iň islän umytlaryňyza ýetmegiňizi arzuw edýärin !!
-
Tumar.
6 months ago
- Minnetdar gutlagyña.


text:
Berat Albaýrak Germaniýada saparda bolýar
Energetika we tebigy serişdeler ministri Berat Albaýrak Germaniýanyň Türkiýe üçin iňňän möhüm hyzmatdaşlardan biridigini aýtdy
Berat Albaýrak Germaniýa guraýan resmi saparynyň çäginde Berlinde Germaniýanyň Ykdysadyýet we energetika ministri Peter Altmaier bilen geçiren özara duşuşygyndan soň metbugata beýannama berdi.
Albaýrak Türkiýe-Germaniýa gatnaşyklarynyň asyrlyk geçmişiniň bardygyny, sebitleýin we global synaglara garamazdan şu günki güne çenli güýçli ösendigini gürrüň berdi.
Türkiýe bilen Germaniýanyň arasynda soňky döwürde gatnaşyklaryň gowşandygyny nygtan Albaýrak; “Türkiýe esasanda hökümet gurlandan soň Germaniýada täze döwrüň 2017-nji ýyldan has hakykatçyl we özara bähbide laýyklykda ösmegini isleýäris” diýdi.
Berat Albaýrak Türkiýe-Germaniýa gatnaşyklarynyň ähli ugurda bolşy ýaly ykdysady taýdan-da hem iňňän möhümdigine ünsi çekip; “İki ýurduň birek-biregi söwda hyzmatdaşy hökmünde esasanda 40 milliard ýewro baryp ýeten söwda mukdary bilen, Türkiýäniň importynda 2-nji, eksportynda 1-nji orny eýelemegi sebäpli GErmaniýa Türkiýe üçin iňňän möhüm hyzmatdaş” diýdi.


text:
Türkmenistanyň Goranmak ministrliginiň Serkerdeler öýünde Watan goragçylaryna döwlet sylaglaryny gowşurmak hem-de milli Liderimiziň köpugurly işine bagyşlanan “Arkadag taglymaty – sagdynlygyň, ruhubelentligiň binýady” atly täze kitabyň neşir edilmegi mynasybetli dabara geçirildi.
Harby we hukuk goraýjy edaralaryň harby gullukçylaryny hem-de işgärlerini sylaglamak hem-de täze kitabyň tanyşdyryş dabarasy Gahryman Arkadagymyzy şöhratlandyrýan goşa baýramçylyga öwrüldi. Eziz Watanymyza köp ýyllaryň dowamynda birkemsiz gulluk edendikleri üçin sylaglara we hormatly atlara mynasyp bolan harby gullukçylar Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedowyň Permany bilen sylaglandylar.
Şu ýylyň iki aýynyň dowamynda ýerine ýetirilen işleriň jemlerine bagyşlanyp geçirilen Ministrler Kabinetiniň mejlisinde döwlet Baştutanymyz mejlise gatnaşyjylara bu ajaýyp neşiriň nusgalaryny paýlap, ony giňden tanyşdyrmak maksady bilen ähli jemgyýetçilik guramalarynda medeni çäräni geçirmek hakynda teklibini beýan etdi.
Bu waka mynasybetli Serkerdeler öýüniň eýwanynda kitap sergisi guralyp, onda milli Liderimiziň köp sanly işleri hormatly orunlaryny eýeledi. Şeýle hem sergide surat eserleri goýlupdyr.
Dabara harby we hukuk goraýjy edaralaryň ýolbaşçylary we işgärleri, harby ýokary we orta okuw mekdepleriniň mugallymlary we talyplary, şeýle hem medeniýet işgärleri, tanymal şahyrlar, iri jemgyýetçilik guramalaryň wekilleri hem-de beýleki hormatly myhmanlar, köpçülikleýin habar beriş serişdeleriniň wekilleri gatnaşdylar.
Türkmenistanyň Döwlet senasy ýaňlanýar.
Soňra Türkmenistanyň Döwlet howpsuzlyk geňeşiniň sekretary goranmak ministri, general-polkownik Ý.Berdiýew harby gullukçylara bitarap Türkmenistanyň garaşsyzlygyny we özygtyýarlylygyny, goranyş ukyplylygyny berkitmäge, howpsuzlygyň, kanunylygyň we düzgün-tertibiň üpjün edilmegine goşant şahsy goşantlary üçin döwlet sylaglaryny dabaraly ýagdaýda gowşurýar.
Edermen ata-babalarymyzyň şöhratly däplerini mynasyp dowam etdirijiler, serkerdeler, esger, harby talyplar, harby düzümleriň işgärleri harby kasama, eziz Watanymyza wepalylygyň hem-de mähriban halkymyzyň asuda we döredijilikli durmuşynyň goragynda tutanýerli durmaga taýýarlygyň nyşany hökmünde Türkmenistanyň Döwlet baýdagyna tagzym edýärler.
Harby gullukçylar halkymyza, Watanymyza, hormatly Prezidentimize wepalylyk barada dabaraly kasamy aýdýarlar.
Türkmen halky tutuş taryhynyň dowamynda parahatçylyk söýüjilik, hoşniýetli goňşuçylyk we ynsanperwerlik ýörelgelerine ygrarly bolup, bu ýörelgeler täze döwürde Türkmenistanyň daşary syýasy ugrunyň esasyny düzýärler. Bitarap ýurdumyz hormatly Prezidentimiz Gurbanguly Berdimuhamedowyň ýolbaşçylygynda özygtyýarly ösüşiň ýoluna düşüp, döwlet gurluşynyň özboluşly nusgasyny döretmek bilen çäklenmän, eýsem, Berkarar döwletimiziň bagtyýarlyk döwrüniň belent maksatlaryna üstünlikli ýetmek üçin aýrylmaz şert bolup durýan amatly jemgyýetçilik-syýasy ýagdaýy üpjün etmegi hem başardy.
Hormatly Prezidentimiziň ýolbaşçylygynda amala aşyrylýan giň gerimli harby özgertmeler ilkinji nobatda milli goşunymyzyň maddy-enjamlaýyn binýadyny döwrebaplaşdyrmagy, ýurdumyzyň harby we hukuk goraýjy edaralarynyň işini we tehniki üpjünçiligini kämilleşdirmegi, şöhraty ata-babalarymyzyň ýörelgelerini mynasyp dowam edýän ýokary bilimli hünärmenleri watançylyk ruhunda terbiýelemegi we söweşjeň taýýarlygyny ýokarlandyrmagy ugur edinýär.
Olaryň esasy wezipeleri konstitusion gurluşyň goragynda durup, özygtyýarly döwletimiziň bähbitlerini hem-de onuň raýatlarynyň hukuklaryny goramak, türkmenistanlylaryň asuda durmuşda ýaşamagy hem-de döredijilikli zähmet çekmegi, eziz Watanymyzyň mundan beýläk-de gülläp ösmegi üçin ähli şertleriň döredilmegine ýardam etmek bolup durýar.
Bu gün parahatçylyk, hoşniýetli goňşuçylyk hem-de giň halkara gatnaşyklary syýasatyny yzygiderli amala aşyrýan garaşsyz bitarap döwletimiz saýlanyp alnan ýolda ynamly gadam urup, dünýäniň ähli ýurtlary bilen gatnaşyklary ýola goýýar. Ýurdumyz özygtyýarlylygyny, ykdysady we syýasy täsirini berkidip, uly ylalaşdyryjy güýç, sebitde agzybirligiň we durnuklylygyň daýanjy bolup çykyş edýär. Birleşen Milletler Guramasynyň Baş Assambleýasynyň 12-nji dekabry Halkara Bitaraplyk güni diýip yglan etmek hakynda Kararnamany biragyzdan kabul etmegi Türkmenistanyň dünýä giňişliginde belent abraýynyň, ählumumy parahatçylygy we howpsuzlygy üpjün etmekde onuň ornunyň ykrar edilmeginiň aýdyň subutnamasy boldy.
Ýurdumyzda köpçülikleýin bedenterbiýe-sagaldyş hereketini hem-de ýokary görkezijiler sportuny wagyz etmek baradaky syýasata bagyşlanan “Arkadag taglymaty – sagdynlygyň, ruhubelentligiň binýady” atly kitabyň tanyşdyryş dabarasy şu günki çäräniň simwoliki dowamyna öwrüldi. Bu iri göwrümli eserde sagdyn durmuş ýörelgeleriniň wagyzçysy, şahsy göreldesi bilen türkmenistanlylary halkymyzyň abadançylygynyň we ýurdumyzyň gülläp ösmeginiň, täze döredijilikli meýilleriň üstünlikli durmuşa geçirilmeginiň bähbidine täze ýeňişlere ruhlandyrýan milli Liderimiziň alyp barýan giň möçberli işleri barada söhbet açylýar. Watanymyzyň ýylýazgysyny iri halkara ýaryşlarynyň geçirilmeginde täze üstünliklere beslän 2017-nji ýylyň wakalary barada aýratyn bellemek gerek. Aşgabatda ägirt uly üstünlik bilen geçirilen Ýapyk binalarda we söweş sungaty boýunça V Aziýa oýunlary, türkmen türgenleriniň mynasyp bolan ýeňişleri dostluk, hoşniýetli goňşuçylyk we özara hormat goýmak ýörelgeleri esasynda ýurdumyzyň alyp barýan parahatçylyk söýüjilikli, işjeň ornuny bütin dünýä aýan etdi.
Dabaraly çäreler Serkerdeler öýüniň mejlisler zalynyň sahnasynda ýaýbaňlanan köpöwüşginli sport-teatr tomaşalaryna öz ornuny berdi, oňa belli artistler we aýdymçylar, medeniýet işgärleri, “Ýüpek ýoly” hormat garawuly batalonynyň “Göreldeli” harby orkestri, belli tans toparlary, türgenler gatnaşdylar.


text:
ABŞ-nyň we NATO-nyň Owganystandaky ýaragly güýçleriniň komandiri, general Jon Nikolsonyň ýolbaşçylygyndaky ABŞ-nyň ýörite güýçleri we ýeri harbylar ýakyn günlerde Owganystanyň Farýap we Jowuzjan welaýatlarynda “Yslam döwleti” ekstremist toparynyň söweşijilerine garşy harby operasiýa geçirerler. Owganystanyň demirgazyk welaýatlarynyň ýaşaýjylary YD ...
Awtor:
josgun
(Wasýok)
|
Kategoriýa: Habarlar |
06.12.2017 15:04
Gyzgyn, Turkmence, Sosiyal, interaktiw, sayty, Turkmen, Türkmen, Türkmenistan, Turkmenistan, Türkmençe, Sosiýal, saýty
(#91)


text:
Türkmenistanyň prezidenti Gurbanguly Berdimuhamedow Döwlet serhet gullugynyň ýolbaşçysy Begenç Gündogdyýewiň harby derejesini dikeltdi. Polkownik Gündogdyýewe general-maýor derejesindäki harby adyň berilmegi hakyndaky permana 1-nji martda döwlet baştutany tarapyndan gol çekildi diýlip, resmi metbugatda habar berildi.
Ýatladyp geçsek, Döwlet serhet gullugynyň ýolbaşçysy general Begenç Gündogdyýewiň harby ady 2017-nji ýylyň 15-nji awgustynda polkownik derejesine çenli peseldilipdi. Şonda prezident Gurbanguly Berdimuhamedow "wezipe borçlaryny kada laýyk berjaý etmändigi we öz goly astyndaky gulluga gözegçiligi gowşadandygy üçin" Gündogdyýewe berk käýinç hem beripdi.
Şonda prezidentiň bu permanyndan habarly çeşmeleriň Azatlyk Radiosyna aýtmagyna görä, bu karar “Yslam döwleti” toparynyň söweşijileri bolmakda güman edilýän dört adamyň Ahal welaýatynyň Kaka etrabynda ele salynmagy bilen bagly bolupdyr. Ygtybarly çeşmeleriň bellemegine görä, Gündogdyýew hut 2017-nji ýylyň iýul aýynda ýüze çykan şol waka bilen baglylykda harby derejesinden mahrum edilipdir. Üstesine, prezident Berdimuhamedowyň öz harby ukybyny görkezip, geçiren türgenleşikleriniň hem söweşiji bolmakda güman edilýänleriň döwlet serhedini bozmagy bilen bagly wakanyň yzýanyna gabat geçirilendigini çeşmämiz belledi.
“Iýul aýynyň ortalarynda Ahal we Mary welaýatlarynyň territoriýasynda YD toparynyň söweşijilerini tussag etmek boýunça ýörite operasiýa geçirildi. Serhet goşunlaryna ýolbaşçylyk edýän Gündogdyýewiň harby derejesini hut şonuň üçin peseltdiler. MHM-niň işgärleriniň maňa aýtmaklaryna görä, Türkmenistanyň territoriýasyna Kaka etrabyndan YD bilen bagly 4-5 adam geçipdir. Üçüsini sakladylar, emma birnäçe adam geçipdir we ilatyň arasynda ýitip gidipdir, olaryň yzy ýitirilipdir. Olaryň ählisi Türkmenistanyň raýatlary, olar Eýran tarapyndan geçipdir. Prezidentiň gatnaşmagyndaky duýdansyz harby türgenleşikler hem şol waka bilen bagly bolupdyr. Mundan iki hepde geçensoň, onuň serhet goşunlaryny öwmegine garamazdan, ol general Gündogdyýewi polkownik derejesine çenli peseltdi” diýip, bu ýagdaýdan ygtybarly çeşme Azatlyk Radiosyna gürrüň berdi.
2017-nji ýylyň iýul aýynyň aýagynda Azatlyk Radiosy Türkmenistanyň Eýran we Owganystan bilen serhetlerinde, hususan-da Owganystanyň demirgazygyndaky Hyrat welaýatyndan söweşiji bolmakda güman edilýän adamlaryň Türkmenistanyň territoriýasyna geçendigini, Goranmak ministrligindäki çeşmesine salgylanyp habar beripdi.
Söweşiji bolmakda güman edilýänleri saklamak boýunça operasiýa özüniň hem gatnaşandygyny aýdýan ofiseriň sözlerine görä, harby aňtaw gulluklarynda soňky aýlarda türkmen topragyna söweşiji bolmakda güman edilýän onlarça adamyň geçendigi barada maglumatlar bar.
Oktýabr aýynda prezident Berdimuhamedow ýurduň döwlet garaşsyzlygyň 26-njy ýyl dönüminde harby we kanun goraýjy edaralarynyň ençeme ýolbaşçysyny, şol sanda ýaňy-ýakynda berk käýinç alan resmilerini öz kakasy “Mälikguly Berdimuhamedow” medaly bilen sylaglady. Medal alan ýolbaşçylaryň arasynda Begenç Gündogdyýew hem bardy.
Bellemeli ýeri, Türkmenistanyň serhet goşunlaryna 2016-njy ýylyň mart aýynda ýolbaşçy bellenen Begenç Gündogdyýewiň harby derejesinden peseldilmegi birinji gezek däl. Gündogdyýewiň 2011-nji ýylda goranmak ministri bolan döwründe “wezipe borçlaryny kanagatlanarly berjaý etmändigi sebäpli” harby derejesi peseldilipdi. Şol döwürde prezidentiň gaharlanmagyna Abadan şäherinde ok-däri saklanýan skladda dörän partlama sebäp bolupdy. Resmi maglumata görä, 2011-nji ýylyň 7-nji iýulynda Abadanda bolan partlama zerarly 15 adam wepat bolupdyr.


text:
Eýranyň Täsnim habarlar gullugynyň beren habaryna görä,Owganystanyň Balh welaýatynyň öňki häkimi Ata Muhammet Nuryň wezipesinden kenara çekilmän durmagy babatly bu welaýatyň täze häkimi Anjinir Dawud Balh welaýatynyň Dehdary etrapynda bu ýurdyň goşunynyň harby bazasynda öz işini başlady.
Owganystanyň prezidentlik gullugy Ata Muhammet Nuryň kenarda goýulmagy barada tutulan tutum yzyna alynmaz diýip yglan etdi.emma oňa garamazdan Owganystanyň Yslam Jemgyýet partiýasy henizem Ata Muhammet Nury Balh welaýatynyň häkimi bilýändir.


text:
Balkan welaýatynda iş saparynda bolýan hormatly Prezidentimiz Gurbanguly Berdimuhamedow şu gün Türkmen-amerikan işewürler geňeşiniň ýerine ýetiriji direktory Erik Stýuarty hem-de “OSI Systems” we “S2 Global” kompaniýalarynyň prezidenti Jonatan Flemingi kabul etdi.
Myhmanlar duşuşmaga döredilen mümkinçilik üçin hoşallyk bildirip, amatly maýa goýum ýagdaýy döredilen geljegi uly türkmen bazarynda öz eýeleýän orunlaryny berkitmäge ABŞ-nyň işewür toparlarynyň uly gyzyklanma bildirýändiklerini tassykladylar hem-de gün tertibiniň ählumumy meselelerinde Türkmenistanyň başlangyçlar bilen çykyş edýän ornuny bellediler. Bu bolsa onuň dünýä derejesinde barha artýan abraýyny şertlendirdi.
Hormatly Prezidentimiz Gurbanguly Berdimuhamedow mähirli sözleri üçin minnetdarlyk bildirip, parahatçylyk döredijilik ugurlaryna ygrarly hem-de daşary syýasatyny Bitaraplyk we netijeli halkara hyzmatdaşlyk ýörelgelerinde amala aşyrýan ýurdumyzyň gyzyklanma bildirýän hyzmatdaşlaryň ählisi, şol sanda amerikan kompaniýalary bilen deňhukuklylyk esasda netijeli gatnaşyklar üçin hemişe açykdygyny nygtady.
Duşuşygyň dowamynda ikitaraplaýyn söwda-ykdysady hyzmatdaşlygy, maýa goýum işjeňligini höweslendirmegi has-da işjeňleşdirmegiň geljegi barada pikir alyşmalar boldy.
Hormatly Prezidentimiz Gurbanguly Berdimuhamedow ýurdumyzda ençeme ýyllaryň dowamynda üstünlikli işleýän ABŞ-nyň öňdebaryjy işewür düzümleri bilen özara gatnaşyklaryň netijeli häsiýetini kanagatlanmak bilen nygtady.
Söhbetdeşligiň dowamynda milli Liderimiziň ýolbaşçylygynda tutuş yklym giňişliginde ýurtlaryň arasynda gatnaşyklaryň pugtalandyrylmagyna ýardam berýän ulag-kommunikasiýa ýollaryny gurmak boýunça durmuşa geçirilýän iri halkara taslamalaryň we ilkinji nobatda, ulanmaga berlen Ýewraziýa gatnawlary üçin möhüm bolan Türkmenbaşydaky döwrebap Halkara deňiz portunyň ähmiýeti bellenildi.
Pikir alyşmalaryň çäklerinde ikitaraplaýyn hyzmatdaşlyk hem-de ABŞ-nyň işewür toparlarynyň halk hojalyk toplumyny depginli senagatlaşdyrmaga, ýokary tehnologiýaly önümçilikleri döretmäge gönükdirilen maýa goýum taslamalara we uzak möhletli maksatnamalara gatnaşmagynyň meselelerini içgin ara alyp maslahatlaşmaga Türkmenistanyň taýýardygy tassyklanyldy. Netijeli hyzmatdaşlygy hemmetaraplaýyn giňeltmäge gyzyklanma bildirýän türkmen kompaniýalarynyň hem Amerikada işlemeginiň geljekki mümkinçilikleri duşuşygyň ýene-de bir meselesi boldy.
Amerikan işewürleri bilen söhbetdeşlik Awaza derýasy boýunça ýahtada bilelikde gezelenç etmegiň barşynda dowam etdi.
Häzirki wagtda hormatly Prezidentimiziň tagallasy bilen «Awaza» milli syýahatçylyk zolagynda halkara ölçeglere doly kybap gelýän döwrebap dynç alyş düzümi kemala getirildi. Şunda ekologiýa ýagdaýyna, türkmen topragynyň bu täsin künjeginiň tebigy aýratynlyklarynyň saklanylmagyna uly ähmiýet berilýär. Häzir Hazar deňzinde we Awaza derýasynyň çäklerinde ynsan üçin ýakymly howa gurşawy emele geldi. Munuň özi bu ýerde dynç alýan adamlaryň saglygyny berkitmek babatda aýratyn möhümdir.
Duşuşygyň dowamynda döwlet Baştutanymyz we myhmanlar dürli pudaklarda maýa goýum taslamalaryna Amerikanyň işewür toparlarynyň gatnaşmagynyň mümkinçiliklerine garap, netijeli hyzmatdaşlyk etmegiň ileri tutulýan ugurlaryny ara alyp maslahatlaşdylar. Energetika we ulag-logistik ulgamy, senagat, oba hojalygy, ýokary tehnologiýalar ulgamy, sport, syýahatçylyk we beýlekiler möhüm ugurlaryň hatarynda agzaldy. Şunuň bilen baglylykda, ikitaraplaýyn gatnaşyklary giňeltmegiň netijeli ýollaryny kesgitlemäge ýardam berýän işewürlik maslahatlaryny yzygiderli geçirmegiň ähmiýeti barada aýdyldy.
Hormatly Prezidentimiz Gurbanguly Berdimuhamedow we myhmanlar türkmen-amerikan ykdysady hyzmatdaşlygynyň uzak möhletli özara bähbitlilik esasynda mundan beýläk-de üstünlikli ösdüriljekdigine ynam bildirdiler.
Soňra bolan söhbetdeşligiň barşynda amerikan işewürleri Türkmenistanyň meýilleşdirýän iri möçberli taslamalaryna aýratyn üns berdiler.


text:
08.03.2018. Şu gün Söwda-senagat edarasynyň maslahatlar zalynda Garaşsyz Watanymyzyň şöhratly aýal-gyzlarynyň hormatyna ýurdumyzda giňden bellenilýän Halkara zenanlar gününe bagyşlanan dabara geçirildi. Baýramçylygyň guramaçylary — Türkmenistanyň Zenanlar birleşiginiň Merkezi geňeşi, Medeniýet ministrligi we Aragatnaşyk ministrligi oňa gatnaşmak üçin ýurdumyzyň ähli welaýatlaryndan zähmetde, çagalary terbiýelemekde, jemgyýetçilik işinde uly üstünliklere eýe bolan zenanlary çagyrdylar.
Hormatly Prezidentimiziň belleýşi ýaly, “Türkmenistan — Beýik Ýüpek ýolunyň ýüregi” şygar astynda geçýän şu ýylda ajaýyp zenanlar baýramçylygyna gabatlanylan dabaralar hem-de çäreler aýratyn mana eýedir, çünki baý milli mirasymyzy aýawly saklamak hem-de geljekki nesillere geçirmek işinde zenanlaryň hyzmaty örän uludyr. Zenanlar dessanlaryň we rowaýatlaryň, gahrymançylykly eposlaryň we liriki gazallaryň, halk aýdymlarynyň ajaýyp gahrymanlarydyr. Zergärler olara täsin sungatyny bagyşlap, gymmat bahaly metallardan hem-de daşlardan ajaýyp şaý-sepleri döredipdirler. Zenanlaryň döreden hem-de ruhlandyran zatlaryny sanap geçmek halkymyzyň, ýurdumyzyň taryhyny beýan etmegi aňladýar.
Aýal-gyzlarymyz bu taryhy milli halyçylyk sungatynda we ajaýyp keşdelerde aýdyňlyk bilen beýan etmegi başarypdyrlar. Bu sungatyň ýörelgeleri milli döredijilik mekdebiniň esasyny düzdi. Şol däpler häzirki zaman türkmen şekillendiriş sungatynda mynasyp orun eýeläp, täze durmuşa hem-de ösüşe eýe boldy.
Täze taryhy eýýamy işjeň döredijiler, tutanýerli zähmetkeşler, milletiň belent ruhy gymmatlyklaryny, onuň parasatly däp-dessurlaryny goraýan Türkmenistanyň zenanlary döwletimiziň we jemgyýetimiziň durmuşyna işjeň gatnaşýarlar. Olar erkekler bilen deň derejede döwlet häkimiýet we dolandyryş edaralarynda, ykdysadyýetiň ähli pudaklarynda, ylym we bilim, medeniýet we saglygy goraýyş ulgamlarynda zähmet çekýärler, telekeçilik we jemgyýetçilik işi bilen meşgullanyp, eziz Watanymyzyň gazanýan üstünliklerine saldamly goşant goşýarlar.
Şu günki dabara dürli ministrlikleriň we pudak edaralarynyň, jemgyýetçilik guramalarynyň, Türkmenistanda işleýän diplomatik wekilhanalaryň hem-de halkara guramalaryň, köpçülikleýin habar beriş serişdeleriniň, döredijilik intelligensiýasynyň wekilleri we elbetde, dabaranyň baş gahrymanlary, ýurdumyzyň ähli künjeklerinden gelen zenanlar gatnaşdylar. 8-nji martyň öňüsyrasynda hormatly Prezidentimiz Gurbanguly Berdimuhamedowyň Permany bilen olara “Ene mähri” diýen hormatly at dakyldy.
Milli Liderimiz Garaşsyz, hemişelik Bitarap Türkmenistanyň enelerine, ähli gelin-gyzlaryna iberen baýramçylyk Gutlagynda ösüp gelýän nesilleri belent watansöýüjilik we ynsanperwerlik ruhunda terbiýelemekde, olarda ata Watana, halka, jemgyýete hem-de maşgala bolan belent söýgi we hormat duýgularyny döretmekde mähriban enelerimiziň hyzmatynyň örän uludygyny belledi. “Biz maşgala ojagyna wepaly, zähmetsöýer, edep-ekramyň nusgasy bolan enelerimize, gelin-gyzlarymyza guwanýarys. Olaryň abadan we bagtyýar durmuşda ýaşamagy barada hemişe alada ederis” diýip, döwlet Baştutanymyz nygtady.
Şu gün Halkara zenanlar güni mynasybetli gelin-gyzlarymyzyň adyna iň gowy arzuwlar, ene mähremligi we aladasy hem-de sahawatlylygy üçin çuňňur hoşallyk sözleri aýdyldy.
Dabara gatnaşyjylaryň, şol sanda ýurdumyzda işleýän diplomatik wekilhanalaryň wekilleriniň çykyşlarynda häzirki türkmen döwletiniň we jemgyýetiniň durmuşynda zenanlaryň eýeleýän ornunyň barha artýandygy barada aýdyldy. Zenanlar babatda Türkmenistanda durmuşa geçirilýän syýasata aýratyn üns berildi. Ýurdumyzyň Konstitusiýasy we degişli milli kanunçylyk namalary, şeýle hem zenanlaryň bilimi we saglygy, olaryň jemgyýetçilik-durmuş derejesi bilen baglylykda ýurdumyzda üstünlikli amala aşyrylýan maksatnamalar aýal-gyzlaryň hukuklaryny üpjün etmegiň we goramagyň ygtybarly kepili bolup durýar.
Döwletimiziň yzygiderli aladasyny duýýan Türkmenistanyň zenanlary milli Liderimiz Gurbanguly Berdimuhamedowa hemmetaraplaýyn goldawy, maşgala ojagyndaky abadançylyk, saýlap alan hünärinde öz mümkinçiliklerinden doly peýdalanyp bilmekleri, parahat we gülläp ösýän ýurdumyzda çagalary terbiýeläp ýetişdirmek mümkinçiligi üçin tüýs ýürekden hoşallyk bildirip, bilim almak, hemmetaraplaýyn ösmek, hünäriňi kämilleşdirmek hem-de bagtyýar durmuşda ýaşamak üçin özleriniň öňünde giň mümkinçilikleriň açylýandygyna göz ýetirýärler.
Eneler we çagalar hakynda alada etmek, maşgala gymmatlyklaryny aýawly saklamak, türkmen zenanlarynyň döredijilik hem-de intellektual kuwwatyny artdyrmak, aýal-gyzlaryň hukuklaryny we mertebesini goramak boýunça öz üstüne alan borçnamalaryna ygrarly Türkmenistanyň döwlet syýasatynyň derejesine çykaryldy. Enäniň we çaganyň hukuklaryny goramak babatda kanunçylyk binýadyny ösdürmek we kämilleşdirmek boýunça ýurdumyzda görülýän çäreler, olaryň saglygyny goramaga, çagalaryň sazlaşykly ösmegine gönükdirilen maksatnamalaryň üstünlikli durmuşa geçirilmegi, köp çagaly maşgalalaryň durmuş taýdan goraglylygy we beýlekiler munuň aýdyň subutnamasydyr. Munuň özi hormatly Prezidentimiz Gurbanguly Berdimuhamedowyň amala aşyrýan syýasatynyň möhüm ugry bolup durýar.
Baýramçylyk lybasyna beslenen zalda hakyky ruhubelentlik ýagdaýy emele geldi. Meşhur estrada aýdymçylary türkmen zenanlarynyň gözelligini, söýgini, baky juwanlygy hem-de gadymy türkmen topragynyň sahawatlylygyny wasp edýän ajaýyp milli aýdym-sazlary joşgunly ýerine ýetirdiler. Meşhur medeniýet işgärleri, artistler mähriban ejelerimiziň, ene-mamalarymyzyň, uýalarymyzyň we gyzlarymyzyň adyna iň gowy arzuwlaryny beýan etdiler.
Aýdym-sazly baýramçylyk dabarasynyň başynda Magtymguly adyndaky döwlet sazly drama teatrynyň artistleri “Bahar nagmalary” atly aýdym-sazly kompozisiýany ýerine ýetirdiler.
“Güneş” çagalar hory hem-de “Galkynyş” çagalar topary konserte gatnaşýan ýaşlaryň adyndan enelerimizi ajaýyp çykyşy bilen gutladylar.
Sahnada meşhur opera we estrada aýdymçylary özleriniň hoş owazlary bilen eziz zenanlarymyzy wasp edip, aýal-gyzlarymyza nusgawy aýdym-saz sungatynyň ajaýyp eserlerini peşgeş berdiler. Tomaşaçylar eziz Watanymyz, söýgi we wepadarlyk, bahar lybasyna beslenýän ajaýyp tebigatymyzyň gaýtalanmajak gözelligi baradaky aýdym-sazlary aýratyn tolgunmak we buýsanmak duýgusy bilen diňlediler.
Milli sungatymyzda zenanyň keşbi esasy orunlaryň birini eýeläpdi we şeýle bolmagynda galmak bilen, ruhubelentligiň hem-de ylhamyň aýdyň beýany bolup durýar. Türkmen halkynyň we tutuş Gündogaryň şahyrlary, sazandalary, aýdymçylary we suratkeşleri nesillere enelere çuňňur hormat goýmak, uýalarymyza we gelinlerimize mähirli garamak bilen baglanyşykly şöhratly däp-dessurlary, parasatly wesýetleri galdyrypdyrlar.
Hormatly Prezidentimiz Gurbanguly Berdimuhamedow ýurdumyzyň zenanlaryna baýramçylyk Gutlagynda: “Mähriban enelerimize, gelin-gyzlarymyza sarpa goýmak, olaryň mertebesini belent tutmak, edep-ekramyna, durmuş ýörelgelerine aýratyn söýgi we hormat bilen garamak müňýyllyklardan gözbaş alyp gaýdýan milli ýörelgämizdir” diýip belleýär.
Tutuş taryhyň dowamynda zenanlarymyz maşgala ojagynyň abadançylygyny saklaýarlar, maşgala gatnaşyklarynyň sazlaşygyny döredýärler, çagalary terbiýeleýärler, edermenlige hem-de zähmet üstünliklerine ruhlandyrýarlar. Şu gün ähli gutlaglar we çykyşlar türkmen halkynyň ajaýyp häsiýetlerini — zähmetsöýerligi, sahawatlylygy, gaýduwsyzlygy özünde jemleýän gahrymanlarymyza bagyşlandy.
Döwlet Baştutanymyz biziň zenanlarymyzyň ruhy, intellektual we ahlak mümkinçiliklerine ýokary baha bermek bilen hemişe olaryň hyzmatlaryna, işjeň raýatlyk garaýşyna we ornuna ýokary baha berip: “Türkmenistanyň zenanlary ýurdumyzyň buýsanjy we şan-şöhratydyr” diýip nygtaýar.
Berkarar döwletimiziň bagtyýarlyk döwründe täze many-mazmuna eýe bolan beýleki milli baýramçylyklar ýaly, Halkara zenanlar güni hem Türkmenistanda milli däp-dessurlara laýyklykda bellenilýär. Munuň özi ýurdumyzda zenanlara döwletimiz tarapyndan aýratyn üns berilýändiginiň subutnamasydyr. Garaşsyz Watanymyzyň we jemgyýetimiziň öňünde bitiren aýratyn hyzmatlary, zähmetde, jemgyýetçilik durmuşynda, Watanymyza wepaly, sagdyn hem-de ruhubelent nesilleri terbiýeläp ýetişdirmekde gazanýan uly üstünlikleri üçin aýal-gyzlarymyz “Zenan kalby” ordeni bilen sylaglanylýar, olara “Ene mähri” diýen hormatly at dakylýar, köp çagaly maşgalalara bolsa ýokary amatlyklary bolan täze jaýlardan öýler sowgat berilýär.
Berkarar döwletimiziň bagtyýarlyk döwründe ýurdumyzda sekiz we şondan köp çagany terbiýelän maşgalalaryň barha köpelýändigini, ilatymyzyň sanynyň artýandygyny bellemek ýakymlydyr. Munuň özi raýatlarymyzyň ertirki güne ynamynyň, döwletimiziň durmuş-ykdysady syýasatynyň üstünlige eýe bolýandygynyň, raýatlarymyzyň abadançylygynyň barha ýokarlanýandygynyň we saglygynyň berkeýändiginiň aýdyň subutnamasydyr.
Hormatly Prezidentimiz Gurbanguly Berdimuhamedowyň üstünlikli durmuşa geçirýän parasatly syýasaty häzirki döwürde döredilýän täze durmuş hem-de ykdysady şertlerde zenanlarymyzyň diňe bir maşgala ojagyny goraýjylar bolman, eýsem, olaryň ýurdumyzyň jemgyýetçilik-syýasy we ykdysady durmuşyna işjeň goşulmagyna, telekeçilik işi bilen meşgullanmagyna gönükdirilendir. Ýokary bilim hem-de hünär derejesi, işjeňlik we tutanýerlilik biziň döwürdeş zenanlarymyzyň aýratyn häsiýetine öwrüldi. Durmuş özgertmelerini amala aşyrmakda, jemgyýetimizde demokratik ýörelgeleri, sagdyn durmuş ýörelgesini berkarar etmekde, medeni däp-dessurlary aýawly saklamakda we ösdürmekde olaryň eýeleýän orny örän uludyr.
Häzirki wagtda Türkmenistan demokratik özgertmeler, dünýä jemgyýetçiligine işjeň goşulyşmak ýoly bilen ynamly we okgunly öňe barýar. Bu hereket bolsa oýlanyşykly durmuş we gender syýasatynyň üstünlikli durmuşa geçirilmegi, hukuklaryň we mümkinçilikleriň deňliginiň üpjün edilmegi bilen baglylykda has netijeli häsiýete eýe bolýar. Şunuň bilen baglylykda, zenanlaryň kanuny bähbitlerini we hukuklaryny goramak jemgyýetiň durnukly ösüşiniň möhüm şertleriniň birine öwrülýär.
Biziň Bitarap döwletimiz abraýly halkara guramalar, ilkinji nobatda bolsa, Birleşen Milletler Guramasynyň ýöriteleşdirilen edaralary we düzümleri bilen işjeň gatnaşyklary yzygiderli ösdürýär. Türkmenistanyň BMG-niň Çagalar gaznasynyň (ÝUNISEF) Ýerine ýetiriji geňeşine, şeýle hem Zenanlaryň statusy boýunça komissiýasyna saýlanylmagy taryhy wakalardyr. Munuň özi biziň Garaşsyz Watanymyzyň dünýäniň ösüşinde eýeleýän ornuny hemmetaraplaýyn berkidýär.
Türkmenistanyň BMG-niň Ilat gaznasy bilen köpýyllyk netijeli hyzmatdaşlygy dürli meseleleri, şol sanda gender deňhukuklylygy ulgamyndaky meseleleri çözmäge gönükdirilendir. BMG-niň Ilat gaznasy bilen netijeli gatnaşyklaryň çäklerinde bilelikdäki taslamalaryň ençemesi üstünlikli durmuşa geçirildi. BMG-niň bu düzümleýin edarasynyň maslahat beriji goldawynda hormatly Prezidentimiz Gurbanguly Berdimuhamedowyň Karary bilen tassyklanan “2015 — 2020-nji ýyllar üçin Türkmenistanda gender deňligini üpjün etmek boýunça hereketleriň milli meýilnamasynyň” işlenip taýýarlanylandygyny bellemek möhümdir.
Zenanlar hakykatdan hem ýurdumyzyň milli baýlygydyr, ýurdumyzyň buýsanjydyr we onuň ýeten derejesidir. Aýal-gyzlarymyz ýurdumyzyň taryhynda öçmejek yz galdyrdylar we häzirki wagtda täze durmuşy gurmaga ägirt uly goşant goşýarlar. Zenanlarymyzyň Türkmenistanda möhüm döwlet, syýasy çözgütleriň kabul edilmegine, jogapkärli meseleleri hem-de derwaýys wezipeleri çözmäge işjeň gatnaşmagy adalatly we deňhukukly jemgyýetiň durnukly ösüşiniň möhüm şertleriniň birine öwrüldi. Çünki zenanlar tutuş adamzadyň belent hormat-sarpasyna mynasyp ynsanlardyr. Olar özleriniň mähremligi hem-de aladaçyllygy, ruhy sahawatlylygy bilen bizi gurşap alan dünýämizi has kämil hem-de ynsanperwer keşbe eýe edýärler.
Ýurdumyzda zenanlarymyzyň durmuş statusy ýylsaýyn artýar. Olaryň jemgyýetimizde eýeleýän orny barha ýokarlanýar. Häzirki wagtda türkmen zenanlary jemgyýetçilik we hünär işiniň ähli ulgamlarynda uly üstünlikler gazanýarlar. Şunuň bilen birlikde, olar, öňküsi ýaly, örän mährem, gözel, salyhatly we şol bir wagtyň özünde gujur-gaýratly, parasatly hem-de gaýduwsyz bolmagynda galýarlar. Beýik şahyrlar, suratkeşler we sazandalar olaryň bu häsiýetlerini ussatlyk bilen wasp edipdirler. Olaryň eserleri dünýä medeniýetiniň we sungatynyň genji-hazynasynyň üstüni ýetirdi.
Ajaýyp zenanlarymyza bagyşlanan dabaranyň ahyrynda häzirki döwürde mähriban halkymyzyň abadançylygyň bähbidine giň möçberli özgertmeler amala aşyrylýan Garaşsyz Watanymyza buýsançdan doly, milli Liderimiziň döreden “Öňe, diňe öňe, jan Watanym Türkmenistan!” diýen aýdym ýaňlandy. Konserte gatnaşyjylaryň ählisi bu ajaýyp aýdyma öz seslerini goşdular. Munuň özi türkmen halkynyň özüniň Arkadagyň daşynda mäkäm jebisleşendiginiň nobatdaky subutnamasyna öwrüldi.
Dünýäde iň gymmatly zat bolan ýaşaýşy peşgeş berýän zenan diýen mukaddes düşünjede bahasyna ýetip bolmajak gymmatlyklar jemlenendir. Biz olaryň hormatyna Halkara zenanlar gününi giňden belläp geçýäris. Bu baýramçylyk hoşniýetliligiň, söýginiň, nuranalygyň, näzikligiň, gözelligiň hem-de wepadarlygyň ajaýyp nyşany bolup durýar.
Şu gezekki ajaýyp bahar we zenanlar baýramy hem Berkarar döwletimiziň bagtyýarlyk döwrüniň aýratyn sazlaşygyna öwrüldi. Onda döredijiligiň we täze durmuşyň şatlygy, asylly başlangyçlaryň alamatlary öz beýanyny tapdy. Bu duýgular bolsa hemişe biziň ynamymyzy, güýjümizi we iň ýagşy umyt-arzuwlarymyzy berkidip geldi.
Türkmen döwlet habarlar agentligi (TDH).
Surata düşüren: Ýuriý ŞKURIN


text:
Eýranyň radio-telewizor guramasynyň hasaplarynyň ýapymagy hakda
Eýranyň radio-telewizor guramasynyň käbir halkara ulgamlarynyň hasaplary ,puç we esassyz toslamalar bilen baglanylandyr.
Eýranyň radio-telewizor guramasynyň käbir halkara ulgamlarynyň hasaplarynyň baglanylmaklarynyň sebäbi ,habar ýaýradylmagyň köki barada nädogry maglumatyň berilmegi arkaly,bu hasaplaryň gumra edilmekleri yglan edilendir.Eýranyň radio-telewizor guramasynyň serhet aşa bölüminiň orunbasarlygy bir beýannama çykaryp,bu iş,sansor edilmeginiň aýdyň görnüşi we bütin dünýä köpçülik ulgamlarda dürli garaýyşlaryň we hakykatlaryň beýan edilmekleriniň öňüne geçilmegi bilip ony ýazgardy.bu ýerde bir sorag ara gelýär:ol hem,garaşsyz habar serişdäň garşysynda mantaga laýyk bolmadyk işleriň edilmeginiň maksaty näme dilen soragdyr.
günbataryň habar serişdeleri ,ýalan habarlary bermek üçin her ýylda onlarça million $ harç etýändirler.şonuň üçin hem bir serişdäň milli we serhet aşa bölümde sebit we dünýäň özgörürinden hakyky we dogry habarlary bermeginden gazaba çykandyrlar.Press TW,Hispan TW,Al-alem,Sahar we Al-kowser we ýenede şolara meňzeş garaşsyz habar ulgamlaryň,Amerikaň döwleti bilen onuň ýaranlarynyň ykjam bolmaýan dogry habarlaryny bermekden başga günäleri ýokdyr.şonuň üçin hem olaryň hasaplary baglanandyr.emma soz azatlygyň bolmagyny toslaýan taraplar şeýle halkara usuldan geçip,habar serişdeleriň azat bolmaklarynyň öňüni alyp olary öz ellerinde saklamak ugurynda tagalla etýändirler.ýogsada olaryň işleriniň garşysyndaçäklik döretýändirler.bu hili işleri hiç bir zat bilen düşündiriş berip bolýan däldir we diňe ,Eýranyň milletine edilýän duşmançylykly işleriň neçende çüňligini görkezýändir.bu işler şeýle bir ýagdaýda bolýandyr welin ,Amerika,habar ulgamlardan tersin haýyrlanyp,Eýranyň ilatyny ,Yslam Jomhurlyk düzgünden daşaltmak we Eýran ilatynyň arasynda narazyçylyk döretmeginiň yzynda bolýandyr.adam hukukynyň bütin dünýä bildirişiň 19-njy maddasy,medeni we syýasy hukukyň halkara peýmanynyň 19-njy maddasy,Ýewtropa kommisiýonyň 10-njy maddasy we adam hukuk konwansiýonyň 13-njy maddasy boýunça,soz azatlygy,dogry habarlaryň alynmagyny hem öz içine alýandyr.şeksiz habar serişdäň azat işlerinde kynçylyk döredilmegi üçin tagalla edilmegi netije berjek däldir.o näme diňleýjiler we tomaşaçylar şu ýerlikde haýsy habaryň dogrydygyny saýgaryp dünýäden habarly bolýandyrlar.Eýran yslam respublikasynyň Radio-Telewizor guramasy,serhet aşa bölümde ,iň dogry habarlary berip ilatyň ünslerini özüne tarap çekip başarandyr.Eýranyň Radio-Telewizor guramasynyň Aziýa wižen bileleşigine agza ýurtlaryň habar ulgamlarynyň arasynda gülläp ösmegi we saýlanmagy bolsa bu ulgamyň ne çende täsir galdyryjy bolýanlygyny görkezýändir.şeýle ýagdaýda Eýranyň Radio-Telewizorynyň serhet aşa bölüminiň orunbasarlygy,bu ulgamyň işleriniň garşysynda çäklik döretýän taraplaryň tersine halkara hukuky işleri etmekde özüni hakly bilýändir


text:
Bagdat, türk goşunlarynyň demirgazyk Yrakda ýerleşmegi bilen baglylykda, gyssagly suratda BMG-niň Howpsuzlyk geňeşiniň adatdan daşary sessiýasynyň çagyrylmagyny talap etdi.
Yragyň Daşary işler ministrliginiň sözçüsi Ahmed Jamal 6-njy oktýabrda bu talabyň Yragyň BMG-däki ilçisi tarapyndan, «türk tarapynyň transgressiýalary we keseden gatyşmalary barada gürleşmek üçin» edilendigini aýtdy.
Bu talapda Howpsuzlyk geňeşiniň «Türk goşunlarynyň Yragyň özygtyýarlylygyny bozmagyny we türk tarapynyň gowy goňşuçylyk ýörelgelerini hormatlamazlygyny bes etmegine çagyrýan rezolýusiýa kabul etmegine çagyrylýar diýip, Jamal aýtdy.
Iki goňşynyň arasyndaky ýagdaýlar, geçen ýyl Türkiýe Yragyň Mosul şäheriniň golaýyna, «Yslam döwleti» toparyna garşy söweşýän söweşijilere tälim bermek üçin, öz goşunlaryny ýerleşdireli bäri dartgynlaşdy.


text: Futbol boýunça Türkmenistanyň Naýbaşy kubogyny eýelemek ugrundaky duşuşykda çempion “Altyn asyr” bilen ýurdumyzyň kubogynyň eýesi “Ahal” toparlary duşuşdy. Paýtagtymyzdaky “Köpetdag” stadionynda oýnalan bu duşuşykda türkiýeli meşhur emin Hüseýin Göçek jürlewük çaldy. Çekeleşikli we dartgynly geçen oýunda ýeňijini ýeke gol kesgitledi. Şol arzyly goly hem 75-nji minutda 11 metrlik jerime urgusyndan soň, “Altyn asyr” toparynyň ezber oýunçysy Selim Nurmyradow derwezä girizdi. Şeýlelikde, “Altyn asyr” topary yzly-yzyna 4-nji gezek ýurdumyzyň Naýbaşy kubogyny gazandy. 2 gezegem finalda asgyn gelen “Altyn asyr” topary “Balkandyr” HTTU toparlaryndan öňe saýlanyp, Naýbaşy kubogyny iň köp eýelän topar boldy.


text: Türkmenistan Garaşsyz, Bitarap döwlet bolandan soňra halkymyzyň durmuşy, ýaşaýyş şertleri hasda gowlaşdy. Şäherlermiz, obalarmyz tanalmaz derejede özgerdi. Şäherlerimiz ak mermere beslendi, häzirki wagtda hem gün-günden gözeleşýär. Halkymyzyň erkin zähmet çekmekleri üçin bir näçe zawot-fabiriklar gurulup ulanmaga berildi. Ösüp gelýän ýaş nesilerimiziň talaba laýyk bilim terbiýe almaklary üçin bir näçe çagalar baglary, orta mekdepler, ýörüteleşdirilen orta mekdepler we ýokory okuw jaýlar gurulup ulanylmaga berildi. Ýaşlara ýokory okuw jaýlarynda, daşary döwletlerde bilim almaklyga mümkünçilik döredildi. Ýaşlaryň dünýä standartlaryna laýyk bilim terbiýe almaklary üçin tehnalogiýalar ýokory derejede ösdirildi. Mekdebe çenli çagalar edaralarynda çaganyň beden taýdan ösüşine gözegçilik edilýär. Şeýle-de 2017-nji ýylyň Sagdynyk we ruhubelentlik ýyly diýilip, atlandyrylmagy esasynda ýaş nesiler sport bäsleşiklerine gatnaşmagy üçin üznüksiz işler alynyp barylýar. Ýurdymyzda ýaş nesiler 2017-nji ýylyň 17-nji sentýabrnda geçiriljek aziýa oýunlarna gatnaşmak üçin sportyň dürli görnüşlerine taýarlanýar. Ýaş nesillerimiziň bu görýän taýarlyk işleri bäsleşiklerde uly ýeňişleri gazanyp Türkmenistan döwletiniň at-abraýyny has-da ýokorlandyrar!


text:
Şeýle hem okaň
25.09.2018 | Türkmenistanyň Halk Maslahatynyň mejlisi
25.09.2018 | Türkmenistanyň Prezidenti Gurbanguly Berdimuhamedowyň Türkmenistanyň Halk Maslahatynyň mejlisinde eden ÇYKYŞY
25.09.2018 | Türkmenistanda Finlýandiýa Respublikasynyň ilçisi işe başlady
25.09.2018 | Türkmenistanyň Halk Maslahatynyň Kararlary
24.09.2018 | Türkmenistanyň Ministrler Kabinetiniň giňişleýin mejlisi
Türkmenistanyň Prezidenti Gurbanguly Berdimuhamedow jenap Imran Hana Pakistan Yslam Respublikasynyň Premýer-ministri wezipesine saýlanmagy mynasybetli tüýs ýürekden gutlag iberdi.
Döwlet Baştutanymyz bu ýakymly mümkinçilikden peýdalanyp, Pakistanyň Premýer-ministrine berk jan saglyk, bagt, şeýle hem Pakistanyň doganlyk halkynyň abadançylygynyň we gülläp ösmeginiň bähbidine alyp barýan işlerinde üstünlikleri arzuw etdi.
Copyright 2012-2018 Türkmenistanyň Döwlet habarlar agentligi - Türkmenistan bu gün


text:
Orulan oty näme etmeli?
Orulan oty näme etmeli? Eger siz owadan pessejik gazony halaýan bolsaňyz, onda ony ýygy-ýygydan orýansyňyz. Emma ýygy-ýygydan orulanda, orulan ot köp üýşýär, bu bolsa size (eger siz ony üýşürmeýän bolsaňyz) diňe päsgel berýär. Şonuň üçin meniň köp sanly bagban tanyşlarym ony zyňýarlar. Men diňe kellämi ýaýkap geň galýaryn, olar näme üçin iň arzan döküni isrip edýärler.
Orulan oty mulçirlemek diýlip atlandyrylýan iş üçin ulanmak bolýar. Bu toprak üçin bezeg we peýdaly ösümlikleriň ýanynda organiki materialdan (orulan ot, kompost, sosna gozasy) edilen düşekdir. Mulçirlemek suwuň çakdanaşa köp bugarmagynyň öňüni alýar, topragyň oňaýly çyglylygyny uzak wagtlap saklaýar, we peýdaly mikroorganizmler üçin amatly mikroklimat döredýär. Şeýle hem, ot düşek bilen topraga, ösümlikleriň ýeňil özleşdirýän ýokumly maddalary bölünip çykýar. Pomidorlaryň we badamjanlaryň ýanynda mulçirleýiş geçirilende miweleriň ýarylmagynyň öňüni alýar. Orulan otdan ýa-da bişmedik kompostdan edilen düşek bilen smorodinanyň we kryžownigiň, bu ýyl has uzak wagtlap dowam eden guraklyk döwründe düşmekleriniň öňüni alyp bilersiňiz. Sosna gozalarynyň ýokumlylyk aýratynlygy ýokdur, olar diňe köpçülik ýerlerinde – seýilbaglarda, öýüň öňünde, howluda… mulçirleýiş geçirmek üçin ulanylýar.
««« Öňki makala: Pepino ýetişdireliň Indiki makala: Gelşikli ik şekilli alma ýetişdirmek »»»
KPR kluby hakda
Ösümlikleri ekip ýetişdirmekdäki tejribäňizi paýlaşyň. Bu barada makala ýazyň we ony öz diliňizde Botanix žurnalynda çap etdiriň! Has jikme-jik maglumat üçin biziň bilen habarlaşyň.


text:
Türkmenistanyň Döwlet gümrük gullugynda Hormatly Belent Serkerdebaşymyzyň köpugurly işine bagyşlanan “Arkadag taglymaty – sagdynlygyň, ruhubelentligiň binýady” atly täze kitabyň neşir edilmegi mynasybetli dabara geçirildi.
Dabara Gullugyň merkezi edarasynyň, Aşgabat şäher we Ahal welaýat gümrükhanalarynyň şahsy düzümi, şeýle hem hormatly myhmanlar gatnaşdy.
“Arkadag taglymaty – sagdynlygyň, ruhubelentligiň binýady” atly kitaby ýurdumyzda köpçülikleýin bedenterbiýe-sagaldyş hereketini hem-de ýokary görkezijiler sportuny wagyz etmek baradaky syýasata bagyşlanýar.
Täze eserde sagdyn durmuş ýörelgesiniň wagyzçysy bolan döwlet baştutanymyzyň alyp barýan ummasyz işleri barada gürrüň berilýär. Aşgabatda ägirt uly üstünlik bilen geçirilen Ýapyk binalarda we söweş sungaty boýunça V Aziýa oýunlary türkmen türgenleriniň mynasyp bolan ýeňişleri dostluk, hoşniýetli goňşuçylyk we özara hormat goýmak ýörelgeleri esasynda ýurdumyzyň alyp barýan parahatçylyk söýüjilikli, işjeň ornuny bütin dünýä aýan etdi.
Dabaraly çäre mynasybetli Türkmenistanyň Döwlet gümrük gullugynyň aýdym-saz topary täze taryhy eýýamy, Watanymyzy, bagtyýar durmuşy hem-de ýaşyl tugumyzy wasp edýän aýdymlar bilen çykyş etdi.
Gümrük habarlary
“Arkadag taglymaty – sagdynlygyň, ruhubelentligiň binýady” atly täze kitabyny tanyşdyryş dabarasy
Türkmenistanyň Döwlet gümrük gullugynda Hormatly Belent Serkerdebaşymyzyň köpugurly işine bagyşlanan “Arkadag taglymaty – sagdynlygyň, ruhubelentligiň binýady” atly täze kitabyň neşir edilmegi mynasybetli dabara geçirildi.